Q=6	C=1	SS=1	LS=1	PS=3	DC=1	LC=0	SD=0	BS=0	G0=51	G1=43	G2=22	DLID=az_RU	BODY=Валидејнләр, өвладларыныза көрпәликдән тәрбијә верин | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Литва Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара болгар варај венда волајта га газах гуарани гуахиро гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш лингала малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«ӨВЛАДЛАР Рәббин вердији пајдыр, бәтнин бәһрәси Онун мүкафатыдыр», — дејир Мүгәддәс Китаб (Мәз. 127:3). Буна ҝөрә дә тәәҹҹүблү дејил ки, мәсиһчи валидејнләр өвладларынын дүнјаја ҝәлмәсини бөјүк севинҹлә гаршылајырлар.\nБунунла јанашы, онлар дәрк едирләр ки, өвлад саһиби олмаг бөјүк мәсулијјәтдир. Сағлам бөјүјүб боја-баша чатмасы үчүн ушаға мүнтәзәм олараг сағлам гида вермәк лазымдыр. Буна бәнзәр тәрздә, һәгиги ибадәтдә өз ајаглары үстә мөһкәм дурмасы үчүн ушаға руһани гида, еләҹә дә она Аллаһын гајда-ганунларыны ашылајан валидејнләринин өјүд-нәсиһәти лазымдыр (Сүл. мәс. 1:8). Ушаға тәрбијә вермәјә нә вахтдан башламаг лазымдыр вә буну неҹә етмәк олар?\nВАЛИДЕЈНЛӘРӘ АЛЛАҺЫН РӘҺБӘРЛИЈИ ҜӘРӘКДИР\nГәдим Исраилин Дан гәбиләсиндән олуб Сора шәһәриндә јашајан Маноаһ адлы бир кишинин һадисәсинә нәзәр салаг. Јеһованын мәләји Маноаһын сонсуз олан арвадына хәбәр вермишди ки, онун оғлу олаҹаг (Һак. 13:2, 3). Аллаһын садиг бәндәләри олан Маноаһ вә арвады бу хәбәри ешидәндә, тәбии ки, севиндиләр. Анҹаг онлары чох нараһат едән бир мәгам вар иди вә буна ҝөрә Маноаһ Аллаһа дуа етди: «Ја Худавәнд, јалварырам, ҝөндәрдијин Аллаһ адамы гој јанымыза јенә ҝәлсин вә доғулаҹаг ушаг барәдә нә едәҹәјимизи бизә өјрәтсин» (Һак. 13:8). Бу әр-арвад дүнјаја ҝәләҹәк көрпәләринин тәрбијәсинә ҝөрә нараһат олурду. Шүбһәсиз ки, онлар оғуллары Шимшона Аллаһын ганунларыны ашыладылар вә онларын зәһмәти һәдәр ҝетмәди. Мүгәддәс Китабда Шимшон барәдә охујуруг: «Рәббин Руһу ону идарә етмәјә башлады». Бунун сајәсиндә о, Исраилин һакимләриндән бири кими чохлу гүдрәтли ишләр ҝөрдү (Һак. 13:25; 14:5, 6; 15:14, 15).\nМаноаһ доғулаҹаг ушағына дүзҝүн тәрбијә вермәк үчүн Аллаһдан көмәк истәјирди\nУшаға тәрбијә вермәјә нә вахтдан башламаг лазымдыр? Мәсәлән, анасы Евники вә нәнәси Лоида Тимотејә «Мүгәддәс Јазылары көрпәликдән» өјрәтмишдиләр (2 Тим. 1:5; 3:15). Бәли, Тимотејә Аллаһын Кәламы көрпә чағларындан ашыланмышды.\nМәсиһчи валидејнләр өвладларына «көрпәликдән» тәрбијә вермәк үчүн Аллаһдан дуада рәһбәрлик диләмәли вә узагҝөрән олмаға чалышмалыдырлар. Сүлејманын мәсәлләри 21:5 ајәсиндә дејилир: «Чалышганын нијјәти хејир ҝәтирәр». Валидејнләр ушаглары дүнјаја ҝәләнә гәдәр мүәјјән һазырлыглар ҝөрүрләр, һәтта көрпәјә лазым олаҹаг әшјаларын сијаһысыны тутурлар. Бундан башга, ушаг үчүн руһани мәшғулијјәтләр дә планлашдырмаг ваҹибдир. Онлар көрпәјә мүмкүн гәдәр еркән јашдан тәрбијә вермәји гаршыларына мәгсәд гојмалыдырлар.\nУшагларын тәрбијәсинә һәср едилән бир китабда дејилир: «Көрпәнин илк ајлары бејнинин инкишафында олдугҹа бөјүк рол ојнајыр. Бу мүддәт әрзиндә ушаға јени шејләр өјрәнмәјә көмәк едән синапсларын, јәни бејин һүҹејрәләри арасындакы әлагәләрин сајы ијирми дәфә артыр» (The book Early Childhood Counts—A Programming Guide on Early Childhood Care for Development). Мүдрик валидејнләр ушаға руһани фикирләри вә әхлаг дәјәрләрини ашыламаг үчүн бејнин сүрәтлә инкишаф етдији бу гыса вахтдан јарарланырлар.\nДаими пионер олан бир ана өз гызы һагда белә демишди: «Мән ону өзүмлә тәблиғә апармаға башлајанда о һәлә бирајлыг иди. Нәләр баш вердијини анламаса да, мән әмин идим ки, еркән јашларындан руһани фикирләр ешитмәси она фајда ҝәтирәҹәк. Гызымын ики јашы оланда хидмәтдә гаршылашдығы инсанлара ҹәсарәтлә трактат тәклиф едирди».\nКичик јашларындан ушаға тәрбијә вермәк јахшы сәмәрә ҝәтирир. Лакин валидејнләр фикир вермишләр ки, ушагларына руһани дәјәрләри ашыламағын өз чәтинликләри вар.\n«ВАХТЫНЫЗЫН ГӘДРИНИ БИЛИН»\nУшаглар һөвсәләсиз олур вә диггәтләрини узун мүддәт бир шејә ҹәмләјә билмирләр. Бу да валидејнләр үчүн чәтинлик төрәдир. Ушағын диггәти бир анда јајына биләр. Чүнки әтрафында баш верән һәр шеј ушаға мараглы ҝәлир вә онлары кәшф етмәк истәјир. Валидејнләр өјрәтмәк истәдикләри шејә диггәтләрини ҹәмләмәкдә ушагларына неҹә көмәк едә биләрләр?\nМуса пејғәмбәрин дедикләринә нәзәр салаг. Ганунун тәкрары 6:6, 7 ајәләриндә дејилир: «Бу ҝүн сәнә әмр етдијим бу сөзләр үрәјиндә көк салсын. Бунлары өвладларынын шүуруна јахшы-јахшы јерит. Евиндә отуранда, јол ҝедәндә, јатанда, дуранда бунлар барәдә даныш». Бурада истифадә олунан «јерит» сөзү тез-тез тәкрарламаг васитәсилә өјрәтмәк мәнасыны дашыјыр. Көрпә ушаг мүтәмади олараг суја еһтијаҹ дујан фидана бәнзәјир. Тәкрарламаг бөјүкләрә ваҹиб мәлуматлары јадда сахламаға көмәк етдији кими, ушаглара да көмәк едәҹәк.\nУшаглара Аллаһын һәгигәтләрини өјрәтмәк үчүн онларла бирҝә вахт кечирмәк лазымдыр. Һәјат темпи јүксәк олан бу дүнјада бәзән вахт тапмаг мүшкүл мәсәләдир. Амма һәвари Павел әсас мәсиһчи фәалијјәтини иҹра етмәк үчүн «әлверишли вахты сатын [алмағы]» мәсләһәт ҝөрүрдү (Ефес. 5:15, 16, һашијә). Буну неҹә етмәк олар? Бир ағсаггалын нүмунәсинә диггәт јетирәк. Онун арвады даими пионердир вә чох мәшғулдур. Гардаш јығынҹагдакы мәсулијјәтләрини јеринә јетирмәли, ишләмәли, үстәлик, ушағын тәрбијәси илә мәшғул олмалыдыр. Бәс онлар буна вахты һарадан тапырлар? Гардаш дејир: «Һәр сәһәр ишә ҝетмәздән әввәл арвадымла мән она “Мүгәддәс Китаб һекајәләри” китабындан вә “Мүгәддәс Јазылары һәр ҝүн арашдырын” брошүрасындан охујуруг. Ахшамлар да гызымыз јатмамышдан габаг она нәсә охујуруг. Һәмчинин хидмәтә ҝедәндә ону өзүмүзлә апарырыг. Биз истәмирик ки, һәјата гәдәм гојдуғу илк илләрдә ону диггәтдән кәнар гојаг».\nӨВЛАДЛАР «ОХЛАРА БӘНЗӘР»\nБиз, һәгигәтән дә, истәјирик ки, мәсулијјәтли ушаглар бөјүдәк. Лакин онлара тәлим-тәрбијә вермәкдә әсас мәгсәдимиз үрәкләринә Аллаһа гаршы мәһәббәт ашыламагдыр (Марк 12:28—30).\nМәзмур 127:4 ајәсиндә дејилир: «Инсанын ҝәнҹ икән өвладлары оларса, бир иҝидин әлиндәки охлара бәнзәр». Ушаглар һәдәфә доғру тушланан охларла мүгајисә едилир. Охатан һеч бир вәҹһлә јајдан чыхмыш оху ҝери гајтара билмәз. «Охлар», јәни ушаглар анҹаг гыса мүддәт валидејнләрин әлиндәдир. Ушағын зеһнинә вә үрәјинә Аллаһын принсипләрини ашыламаг үчүн бу фүрсәтдән јарарланмаг лазымдыр.\nРуһани ушаглар һаггында һәвари Јәһја јазмышды: «Мәним үчүн ушагларымын һәгигәт јолунда јеридикләрини билмәкдән бөјүк хошбәхтлик ола билмәз» (3 Јәһ. 4). Мәсиһчи валидејнләр ушагларынын «һәгигәт јолунда јеридикләрини» ҝөрәндә ејни һиссләри кечирирләр.


Q=8	C=4	SS=0	LS=4	PS=0	DC=0	LC=0	SD=0	BS=2	G0=29	G1=24	G2=14	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Конго Литва Македонија Малта Мјанма Непал Нидерланд Норвеч Самоа Уелс Украјна Фиҹи Хмонг (ағ) Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс бислама болгар варај волајта газах гуҹарат гырғыз еве ермәни ермәни (гәрб) естон ефик зулу ибо иврит илок инҝилис исланд испан италјан каннада каонде каталан кинјаруанда кирунди кореја коса күрд курманҹи (Гафгаз) күрд курманҹи (кирил) лингала лози лувале луганда макуа малагаси малајалам маратһ маҹар навахо ндебеле (Зимбабве) оромо пангасинан папјаменто (Аруба) папјаменто (Күрасао) полјак португал пәнҹаб румын рус себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен суаһили суаһили (Конго) тагалог таи тамил татар тви телугу тетела тетум (Дили) тигре ток-писин тсва тсонга тумбука түрк урду фарс фин франсыз хорват чех чибемба читонга читонга (Малави) чичева шона јао јапон јоруба јунан ҝүрҹү Һаити креолу һилигајнон һинд әрәб\nГәдим ибрани һәрфләри илә јазылмыш Аллаһын адына Мүгәддәс Китабын илк әлјазмаларында дәфәләрлә раст ҝәлинир\nМилјонларла инсан Аллаһа Рәбб, Күлли-Ихтијар, Танры вә ја елә Аллаһ кими мүраҹиәт едир. Лакин Онун шәхси ады вар. Бәс Аллаһа ады илә мүраҹиәт етмәк нә дәрәҹәдә ваҹибдир?\nХачпәрәстләрин чоху Аллаһын адынын Иса олдуғуна инаныр. Бир башгалары иддиа едир ки, Аллаһ тәк олдуғу үчүн Она ады илә мүраҹиәт етмәк ваҹиб дејил. Диҝәрләри исә Аллаһын адыны чәкмәјин дүзҝүн олмадығыны һесаб едир.\nАллаһын ады Иса ола билмәз, чүнки о, Гүдрәт Саһиби дејил. Һәтта Иса давамчыларына Аллаһа белә дуа етмәји өјрәдирди: «Гој адын мүгәддәс тутулсун» (Лука 11:2). О өзү дә Аллаһа: «Өз адыны уҹалт», — дејә дуа едирди (Јәһја 12:28).\nМүгәддәс Китаб васитәсилә Аллаһ бәјан едир: «Мән Јеһовајам. Адым будур. Шанымы һеч кәсә вермәрәм» (Әшија 42:8). Јеһова ады ибрани дилиндә дөрд һәрфдән — ЈҺВҺ самитләриндән ибарәт олан адын Азәрбајҹан дилинә тәрҹүмәсидир. Азәрбајҹан дилиндә бу ад һәмчинин Јәһва кими дә мәлумдур. Бу ад Төвратда тәхминән 7000 дәфә ишләнир *. Јеһова ады Мүгәддәс Китабда ады чәкилән Ибраһим, Муса вә Давуд кими пејғәмбәрләрин адындан, һәтта «Аллаһ», «Гүдрәт Саһиби», «Рәбб» кими сифәтләрдән даһа чох раст ҝәлинир.\nМүгәддәс Китабын һеч бир јериндә јазылмајыб ки, Аллаһ адынын һөрмәтҹил шәкилдә чәкилмәсини гадаған едир. Әксинә, орадан ајдын ҝөрмәк олар ки, Аллаһын хидмәтчиләри Онун адыны чәкинмәдән истифадә едирдиләр. Һәтта онлар өвладларына Јеһова ады дахил олан адлар верирдиләр. Мәсәлән, Илјас пејғәмбәрин ады «Аллаһым Јеһовадыр», Зәкәријјә пејғәмбәрин ады «Јеһова хатырлады» мәнасыны верир. Һәмчинин онлар ҝүндәлик сөһбәтләриндә Аллаһын адыны истифадә етмәјә тәрәддүд етмирдиләр (Рут 2:4).\nАллаһ Онун адыны чәкмәјимизи истәјир. О, Өз Кәламы васитәсилә бизи тәшвиг едир: «Јеһоваја шүкүр един, адыны чағырын» (Зәбур 105:1). Һәтта Аллаһ дејир ки, «Онун адыны дүшүнәнләр һаггында» хатирә китабы јазылыр (Мәлаки 3:16).\n«Гој инсанлар билсин ки, ады Јеһова олан Сән, дүнјада тәк Сән уҹасан» (Зәбур 83:18).\nАллаһын ады һансы мәнаны дашыјыр?\nБир сыра алимләрин гәнаәтинә ҝөрә, Јеһова ады ибраниҹә «олмасына сәбәб олур» мәнасыны верир. Бу, о демәкдир ки, Јеһова вәдләрини һәјата кечирмәк үчүн һәм Өзүнүн, һәм дә хилгәтин лазым олан анда истәдији кәс олмасына сәбәб олур. Сөзсүз ки, јалныз һәр шејә гадир Јарадан бу ады дашыја биләр.\nБУ, СИЗИН ҮЧҮН ҺАНСЫ МӘНАНЫ КӘСБ ЕДИР?\nАллаһын адыны билмәк Она олан мүнасибәтинизә тәсир едәҹәк. Сиз Аллаһа даһа јахын ола биләҹәксиниз. Ахы адыны билмәдијиниз бир кәслә јахын мүнасибәт неҹә гура биләрсиниз? Аллаһын Өз адыны әјан етмәси ҝөстәрир ки, О, сизин Она јахынлашмағынызы истәјир (Јагуб 4:8).\nӘмин ола биләрсиниз ки, вәдләрини јеринә јетирән Јеһова Аллаһ һәмишә Өз адына ујғун давраныр. Мүгәддәс Китабда јазылыб: «Адыны таныјанлар Сәнә тәвәккүл едир» (Зәбур 9:10). Аллаһын мәһәббәт, мәрһәмәт, шәфгәт вә әдаләт кими хүсусијјәтләринин ады илә бирбаша бағлы олдуғуну биләндә Она етибарыныз даһа да артаҹаг (Чыхыш 34:5—7). Аллаһын Өз вәдләрини јеринә јетирәркән хүсусијјәтләринә зидд давранмадығыны билмәк, һәгигәтән дә, бөјүк тәсәллидир.\nСөзсүз ки, Уҹа Јараданын адыны билмәк бөјүк шәрәфдир. Бунун сајәсиндә һәм инди, һәм дә ҝәләҹәкдә чохлу немәтләр әлдә етмәк имканыныз вар. Чүнки Аллаһ вәд едир: «Адымы таныдығы үчүн ону һифз едәҹәјәм» (Зәбур 91:14).\n«Јеһованын адыны чағыран һәр кәс гуртулаҹаг» (Јуил 2:32).\nМүхтәлиф дилләрдә Аллаһын ады\n^ абз. 9 Әксәр Мүгәддәс Китаб тәрҹүмәләриндә Аллаһын ады бөјүк һәрфләрлә јазылан «РӘББ» сөзү илә әвәз едилмиш, башга тәрҹүмәләрдә исә бу ад јалныз бәзи ајәләрә вә ја һашијәләрә дахил едилмишдир. Мүгәддәс Китабын «Јени Дүнја Тәрҹүмәси»ндә исә Аллаһын ады бүтүн мәтн боју ҝениш истифадә олунуб.


Q=9	C=6	SS=3	LS=0	PS=3	DC=3	LC=0	SD=0	BS=1	G0=24	G1=10	G2=3	DLID=az_RU	BODY=Муса вә јанан кол | Мүгәддәс Китаб һекајәси\nМУСА гојунларыны отара-отара ҝәлиб Хорев дағына чыхыр. Орада јанан бир кол ҝөрүр. Колдан алов чыхса да кол өзү јанмырды.\n«Гәрибәдир, ҝедим бу мәнзәрәјә јахындан бахым», дејә Муса дүшүнүр. Јахынлашанда колдан бир сәс ҝәлир: ‘Јахын ҝәлмә! Чарыгларыны чыхарт, чүнки дурдуғун торпаг мүгәддәсдир’. Бу сөзләри Мусаја мәләк васитәсилә дејән Аллаһдыр, буна ҝөрә дә Муса үзүнү өртүр.\nСонра Аллаһ дејир: ‘Мисирдәки халгымын әзијјәтини ҝөрдүм. Онлары азад етмәк истәјирәм. Мисирдән онлары мәһз сән чыхараҹагсан’. Јеһова халгыны ҝөзәл Кәнан торпағына ҝәтирмәк нијјәтиндә иди.\nАнҹаг Муса дејир: ‘Мән кимәм ки?! Буну неҹә едә биләрәм? Тутаг ки, мән ҝетдим. Исраиллиләр мәнә дејәҹәкләр: Сәни ким ҝөндәриб? Онда онлара нә дејим?’\nАллаһ ҹаваб верир: ‘Онлара белә дејәрсән: Ибраһимин Аллаһы, Исһагын Аллаһы вә Јагубун Аллаһы ЈЕҺОВА мәни сизин јаныныза ҝөндәрди’. Даһа сонра Јеһова әлавә едир: ‘Бу мәним әбәди адымдыр’.\nМуса дејир: ‘Тутаг ки, онлара дедим: ‘Мәни Јеһова Аллаһ ҝөндәриб’, бәс онлар инанмасалар, онда неҹә?’\nАллаһ сорушур: ‘Әлиндәки нәдир?’\nМуса ҹаваб верир: ‘Әса’.\nОнда Аллаһ дејир: ‘Ону јерә ат’. Муса әсаны јерә атан кими әса илана чеврилир. Сонра Јеһова Мусаја даһа бир мөҹүзә ҝөстәрир. О дејир: ‘Әлини синәнә гој’. Муса елә дә едир. Голуну синәсиндән галдыранда ҝөрүр ки, әлини ағ јаралар басыб. Бу, ҹүзам хәстәлијидир. Даһа сонра Јеһова Мусаја үчүнҹү мөҹүзәни ҝөстәрмәк үчүн дә ҝүҹ верир. Нәһајәт, О дејир: ‘Бу мөҹүзәләри ҝөстәрәндә исраиллиләр биләҹәкләр ки, сәни Мән ҝөндәрмишәм’.\nБундан сонра Муса евә гајыдыб Јетроја дејир: ‘Хаһиш едирәм, Мисирә гоһумларымын јанына ҝетмәјә мәнә иҹазә вер’. Муса Јетро илә сағоллашыб Мисирә јола дүшүр.\nЧыхыш 3:1–22; 4:1–20.


Q=16	C=3	SS=3	LS=6	PS=6	DC=0	LC=0	SD=0	BS=1	G0=27	G1=19	G2=11	DLID=az_RU	BODY=Һизгијал 30 | Онлајн Мүгәддәс Китаб | Јени дүнја тәрҹүмәси\nМисирә гаршы пејғәмбәрлик (1—19)\nНавуходоносорун һүҹуму (10)\nФиронун гүввәси сарсылыр (20—26)\n30 Мәнә јенә Јеһованын сөзү назил олду: 2 «Бәни-адәм, пејғәмбәрлик едиб де ки, Күлли-Ихтијар Јеһованын сөзү будур: “Һарај чәкиб: “Ај аман, о ҝүн ҝәлир!” — дејин. 3 Һәмин ҝүн јахындыр. Бәли, Јеһованын ҝүнү јахындыр.+ О ҝүн ҝөјүн үзүнү гара булудлар алаҹаг.+ О ҝүн халгларын мүһакимә ҝүнүдүр.+ 4 Мисирин үстүнә гылынҹ ҝәләҹәк.Мисирдә ҹамаат гырыланда, онун сәрвәти талананда, тәмәлләри сарсыланда Һәбәши ваһимә бүрүјәҹәк.+ 5 Һәбәш+, Пут, Луд, диҝәр халглардан олан бүтүн о адамлар,Куб, әһд дијарынын оғуллары*Гылынҹдан кечириләҹәк”. 6 Јеһова белә дејир: “Мисирә арха дуранлар да мәһв олаҹаглар.Онун гүррәләндији ҝүҹ-гүввәтдән әсәр-әламәт галмајаҹаг”.+ “Мигдолдан+ Асванадәк+ ҹамаат өлкәдә ҹөвлан едән гылынҹа гурбан ҝедәҹәк, — Күлли-Ихтијар Јеһова бәјан едир. — 7 Оралар харабазар јерләрин ән дәһшәтлиси олаҹаг, шәһәрләри виран галмыш бүтүн шәһәрләрдән ән бетәри олаҹаг.+ 8 Мән Мисирә од вуранда, онун мүттәфигләри мәһв оланда биләҹәкләр ки, Мән Јеһовајам. 9 Һәмин ҝүн өзүндәнразы Һәбәши ләрзәјә салмаг үчүн ҝәми илә гасидләр ҝөндәрәҹәјәм. Мисирин фәлакәтли ҝүнүндә онлары ваһимә бүрүјәҹәк. Бәли, о ҝүн мүтләг ҝәләҹәк”. 10 Күлли-Ихтијар Јеһова белә дејир: “Мисир халгыны Бабил һөкмдары Навуходоносорун әли илә јох едәҹәјәм.+ 11 Онунла гошунлары, халгларын ән гәддары+ ҝәлиб өлкәни тар-мар едәҹәк. Онлар гылынҹларыны гынындан сијириб Мисири мејитләрлә долдураҹаглар.+ 12 Мән Нилин+ архларыны гупгуру гурудаҹағам, өлкәни залымлара сатаҹағам. Јаделлиләрин әли илә өлкәни вә онун ичиндә олан һәр шеји кор ҝүнә гојаҹағам.+ Буну Мән Јеһова дејирәм”. 13 Күлли-Ихтијар Јеһованын сөзү будур: “Ијрәнҹ бүтләри мәһв едәҹәјәм, Нофун*+ пуч аллаһларыны јох едәҹәјәм. Артыг Мисирдән рәһбәр чыхмајаҹаг. Мән Мисири горху ичиндә јашадаҹағам.+ 14 Патросу+ хараба гојаҹағам, Суанын күлүнү ҝөјә совураҹағам, Нону*+ ҹәзаландыраҹағам. 15 Мисирин истеһкамы олан Тиһин үзәринә гәзәбими јағдыраҹағам, Но әһалисини гырыб-чатаҹағам. 16 Мисири одлајыб јандыраҹағам, Тиһи дәһшәт бүрүјәҹәк, Но зәбт олунаҹаг, Ноф ҝүнүн ҝүнорта чағы һәмләләрлә үзләшәҹәк. 17 Онла* Фибсәтин ҹаһыллары гылынҹа гурбан ҝедәҹәк, шәһәрләрин әһалиси әсир апарылаҹаг. 18 Тәфнисдә Мисирин бојундуруғуну гыранда ҝүндүз зүлмәтә дөнәҹәк.+ Гүррәләндији ҝүҹү түкәнәҹәк,+ башынын үстүнү булудлар алаҹаг, шәһәрләринин әһалиси сүрҝүнә апарылаҹаг.+ 19 Мисирә чыхардығым һөкмү иҹра едәҹәјәм. Онда биләҹәкләр ки, Мән Јеһовајам”». 20 Он биринҹи илин биринҹи ајынын једдинҹи ҝүнүндә мәнә Јеһованын сөзү назил олду: 21 «Бәни-адәм, Мән Мисир һөкмдары фиронун голуну сындырдым. Онун голуну бағлајан олмајаҹаг ки, сағалсын, сарғы гојулмајаҹаг ки, ҝүҹләниб гылынҹ ҝөтүрсүн». 22 «Одур ки, Күлли-Ихтијар Јеһова белә дејир: “Мән Мисир һөкмдары фирона гаршыјам.+ Онун голларыны, сағлам голуну да, сыныг голуну да гыраҹағам.+ Гылынҹыны әлиндән салаҹағам.+ 23 Сонра мисирлиләри халгларын арасына сәпәләјәҹәјәм, пәрән-пәрән едиб өлкәләрә јајаҹағам.+ 24 Бабил падшаһынын+ голуну гүввәтләндирәҹәјәм, гылынҹымы онун әлинә верәҹәјәм.+ Фиронунса голуну сындыраҹағам. О, өлүм ајағында олан адам кими онун* габағында аҹы-аҹы инилдәјәҹәк. 25 Бабил падшаһынын голуна гүввәт верәҹәјәм, фиронунса әлләри шикәст олаҹаг. Гылынҹымы Бабил падшаһынын әлинә верәндә, о да бу гылынҹы Мисирә гаршы сијирәндә биләҹәкләр ки, Мән Јеһовајам.+ 26 Мисирлиләри халгларын арасына сәпәләјәҹәјәм, пәрән-пәрән едиб өлкәләрә јајаҹағам.+ Онда биләҹәкләр ки, Мән Јеһовајам”».\n^ Еһтимал ки, Мисирлә иттифаг бағлајан исраиллиләр нәзәрдә тутулур.\n^ Јәни Бабил падшаһынын.


Q=9	C=0	SS=0	LS=9	PS=0	DC=0	LC=0	SD=0	BS=4	G0=48	G1=27	G2=19	DLID=az_RU	BODY=Nur-az.com - Гәм-гүссә хәстәлик јарадар...\nГәм-гүссә хәстәлик јарадар...\nСүбһү сәдәгә илә башлајын. Чүнки бәлалар сәдәгә сипәрини аша билмир\nТиббур-Рәсул (Пејғәмбәр тәбабәти)\nБир ҝеҹә гыздырма...\nИмам Садиг (ә) Имам Багирдән (ә), Имам Багир Имам Сәҹҹаддан (ә), Имам Сәҹҹад Имам Һүсејндән (с), Имам Һүсејн Имам Әлидән (ә), Имам Әли (ә) дә Пејғәмбәрдән (с) нәгл едир: Бир ҝеҹә гыздырмалы олмаг бир ил ҝүнаһын кәффарәсидир.\nҺәзрәт Пејғәмбәр (с) бујурур: Һәзрәт Нуһ сүстлүк вә зәифликдән шикајәтләнди. Аллаһ-Таала бујурду: Еј Нуһ әти сүдлә бишир, је. Мән онда ҝүҹ вә бәрәкәт гәрар вермишәм.\nИмам Багирин (ә) беле бујурдуғу нгәл едилир: Пејғәмбәрин (с) һәјаты дөврүндә Әһли-бејтдән (ә) кимин ҝөзү зәифләсәјди Пејғәмбәр (с) она белә дуа едәрди: “Пәрвәрдиҝара! Мәни севиндир, ешитмә вә ҝөрмәдән бәһрәләндир, онлары варисләрим үчүн гәрар вер, мәнә зүлм едәнә гаршы јардымчы ол, гәләбәјә чатдыр.”\nҜөз үчүн дәрман...\nҺәзрәт Әлинин (ә) белә бујурдуғу нәгл едилир: Бир ҝүн Салман Фарси вә Әбузәр Ғәффари ҝөз ағрысындан әзијјәт чәкирди. Пејғәмбәр (с) онлары јохламаға ҝетди. Һәзрәт (с) бујурду: Аллаһ сизә шәфа верәнә гәдәр сол тәрәф үстә јатмајын, хурма јемәјин.\nЈухуда горхуја гаршы...\nИмам Багир (ә) бујрур: Јухуда горхан адам јатаға ҝирәндә Фәләг, Нас сурәләрини, ајәтәл-күрсини охусун... Пејғәмбәр јатмаздан өнҹә ајәтәл-күрси охујарды. Һәзрәт (с) бујурур: Ҹәбраил мәнә дејиб ки, бир дәстә ҹин јатдығын заман сәни инҹитмәк истәјир. Даим ајәтәл-күрси оху. Һәзрәт Әли (ә) бујурур: Бир ҝүн Һәзрәт Пејғәмбәр (ә) мәни чағырыб бујурду: Еј Әли (ә) јатаға ҝирәндә истиғфар ет, мәнә салават ҝөндәр. Белә де: “Сүбһанәллаһи вәлһәмдулиллаһи вә ла илаһә илләллаһу вәллаһу әкбәр, вә ла һәвлә вә ла гүввәтә илла биллаһил-әлијјил-әзим.” “Ихлас” сурәсини чох оху, Ајәтәл-күрсијә әһәмијјәт вер, ону тәрк етмә. Онун һәр сөзүндә 1000 бәрәкәт вә мин рәһмәт вар.\nХәстәлик вә јохсуллуға гаршы...\nИсмаил ибн Әбдүл-Халиг дејир: Сәһабәләрдән бири бир мүддәт Пејғәмбәрин (с) ҝөрүшүнә ҝәлмәди. Ҝөрүшә ҝәлдији заман Пејғәмбәр (с) бунун сәбәбини сорушду. Һәмин шәхс јохсуллуг вә хәстәлији сәбәб ҝөстәрди. Һәзрәт (с)нбујурду ки, хәстәлик вә јохсуллуғу сәндән узаглашдыраҹаг бу дуаны оху: “Ла һәвлә вә ла гүввәтә илла биллаһи тәвәккәлту әләл-һәјјилләзи ла јәмут, вәлһәмду лиллаһилләзи ләм јәттәхиз вәлада вә лән јәкулләһу шәрикун фил мулки вә ләм јәкулләһу вәлијун минәззулли вә кәббирһи тәкбира” (Аллаһдан башга тәсирли бир гүввә јохдур, даим сағ олана тәвәссүл едирәм, она өлүмүн јолу јохдур. Ситајиш о Аллаһ үчүндүр ки, өзүнә өвлад гәрар вермәјиб, һөкмүнә шәрик јохдур, она һами олмаз, о чох бөјүкдүр). Чох чәкмәди ки, һәмин сәһабә бу дуаны охујуб јохсуллуг вә хәстәликдән хилас олду.\nБәла вә чәтинлијә гаршы...\nҺәзрәт Пејғәмбәр (с) һәзрәт Әлијә (ә) бујурду: Чәтинлијә дүшдүјүн заман бу дуаны оху: “Бисмиллаһир-рәһманир-рәһим, ла һәвлә вә ла гүввәтә илла биллаһил-әлијјил-әзим, Аллаһуммә ијјакә нәбубу вә ијјакә нәстәин” (Бағышлајан вә меһрибан Аллаһын ады илә, варлыг аләминдә Аллаһдан башга тәсирли гүввә јохудр. Пәрвәрдиҝара! Јалныз Сәнә пәрәстиш едирәм, јалныз сәндән көмәк истәјирәм).\nЈатмаздан габаг дуа...\nҺәзрәт Пејғәмбәр (с) јатмаздан габаг Ајәтәл-күрси охујар сонра белә дуа едәрди: Пәрвәрдиҝара! Сәнин адынла Сәнә иман ҝәтирдим. Тағут вә азғынлардан үз чевирмишәм! Пәрвәрдиғара јухуда вә ојаг икән мәни гору.\nСүфрәнин бәрәкәтли олмасы үчүн...\nҺәзрәт Пејғәмбәр (с) сүфрәнин бәрәкәтли олмасы үчүн белә дуа едирди: “Пәрвәрдиҝара! Чөрәјимизә бәрәкәт вер, бизимлә рузи арасында ајрылыг салма”.\nТәдрисдән өнҹә дуа...\nБир мөвзуда дәрсә башламаг истәјән Пејғәмбәрдән (с) нәгл олунмуш бу дуаны охуса фајдаланар: “Пәрвәрдиҝара! Пәрвәрдиҝара азмагдан вә аздырмагдан Сәнә сығынырам, бүдрәмәкдән вә бүдрәтмәкдән зүлм етмәк вә зүлмә дүчар олмагдан, наданлыға дүшмәкдән вә наданлыға чәкмәкдән Сәнә панаһ апарырам. Пәрвәрдиҝара! Ким Сәнин ҹиварына баш әјдисә башы уҹа олду. Адларын мүгәддәсдир. Сәнә ситајиш әзәмәтлидир. Сәндән башгасы ибадәтә лајиг дејил. Бүтүн еһтијаҹларымы өдәјән Аллаһ мәнә бәс едәр. Өзүмү Она тапшырырам, бүтүн еһтијаҹ вә һәрәкәтләр онун гүдрәт әли алтындадыр. О уҹа вә бөјүкдүр. Пәрвәрдиҝара! Гәлбими мөһкәм вә сабит гәрар вер. Дилимдән һәгигәти ҹари ет”.\nСәфәрдә горунмаг үчүн...\nҺәзрәт Пејғәмбәр (с) бујурур: Мүсафир вә аиләси үчүн сәфәрдә ән үстүн мүһафиз будур ки, ики рәкәт намаз гылыб бу дуаны охусун: Пәрвәрдиҝара! Өзүмү, аиләми, малымы, өвладларымы, дүнја вә ахирәтими, әманәтләрими, агибәтими сәнә тапшырырам, Сәнә әманәт верирәм”. Һәзрәт Пејғәмбәр (с) бујурур: Ким бу иши ҝөрсә Аллаһ она истәдијини верәр, өзүнү, аиләсини вә һәјат сәрмајәләрини горујар.\nВәһши һејван тәһлүкәси...\nҺәзрәт Пејғәмбәр (с) бујурур: Ким вәһши һејванын һүҹумундан горхса бу ајәни охусун: Ләгәд ҹаәкум рәсулун мин әнфусикум әзизун әләјһи ма әниттум һәрисун әләјкум бил-мумининә рәуфун рәһим. (Сизә өзүнүздән бир пејғәмбәр ҝәлди ки, сизин әзијјәтә (мәшәггәтә) дүшмәјиниз она ағыр ҝәлир, о сиздән (сизин иман ҝәтирмәјиниздән) өтрү тәшнәдир, мөминләрлә шәфгәтли, мәрһәмәтлидир!/“Төвбә”, 128)\nМиникдә горунмаг үчүн...\nМинијә сүвар олан шәхс ҹаныны вә минијини горумаг үчүн бу дуаны охусун: “Бисмиллаһи вә ла һәвлә вә ла гүввәтә илла биллаһ әлһәмдулиллаһилләзи һәдана лиһазә вә сүбһанәлләзи сәххәрә ләна һаза вә ма кунна ләһу мугринин” (Аллаһын ады илә, Аллаһдан башга ҝүҹ јохдур. Һәмд Аллаһа мәхсусдур, мәни бу васитә илә һидајәт етди. Бу минији мәнә рам едән кәс пак-пакизәдир. Јохса мәним ону рам етмәк ҝүҹүм јох иди.)\nИмам Садиг (ә) Һәзрәт Әлинин (ә) белә бујурдуғуну нәгл едир: Һәзрәт Пејғәмбәр (с) Һәсән (ә) вә Һүсејни (ә) шәрдән вә бәладан гуртармаг үчүн бу дуаны охујарды: “Сизи сығындырырам Аллаһын кәлмәләри вә ҝөзәл адларына... Һәр зәһәрли һејван вә һәшәратлардан, бәд нәзәрдән һәсәдин шәриндән! Һәзрәт (с) бујурур: Һәзрәт Ибраһим (с) Исмаил (с) вә Исһагы (с) бу дуа илә Аллаһа сығындырарды.\nСеһр вә шејтана гаршы...\nҺәзрәт Пејғәмбәр (с) бујурур: Сеһр вә шејтандан горхан шәхс бу ајәни охусун: “Иннә рәббәкумуллаһулләзи хәләгәссәмавати вәл әрзә фи ситтәти әјјамин суммәстәва әләләрши јудәббируләмрә ма мин шәфиин илла мин бәди изниһи заликумуллаһу рәббукум фәбудуһу әфәла тәзәккәрун.” (Рәббиниз ҝөјләри вә јери алты ҝүндә хәлг едән, сонра әрши јарадыб һөкмү алтына алан (әршә үз тутан), һәр иши јеринә гојан (сәһмана салан) Аллаһдыр. Онун изни олмадан һеч бир шәфаәт едән ола билмәз. Бу, Рәббиниз олан Аллаһдыр. Она ибадәт един. Мәҝәр өјүд-нәсиһәт гәбул етмәјәҹәксиниз?/ Јунис, 3)\nЈенә ҝөздәјмәјә һаггында...\nПејғәмбәрдән (с) рәвајәт олунур ки, бир шеји ҝөрәндә һејрәтләнән вә нараһат олан инсан зәрәри узаглашдырмаг үчүн бу дуаны охусун: “Әллаһуссәмәд, машаәллаһ, Ла гүввәтә илла биллаһ.”\nГорху вә һәјәҹана гаршы...\nБир шәхс Пејғәмбәрә (с) горху вә ниҝаранчылыгдан шикајәтләнди. Һәзрәт бујурду ки, ким бу дуаны давамлы шәкилдә охуса горху вә ниҝаранчылыг ондан узаг олар: “Сүбһанәллаһил-мәликил-гудус, Рәббил мәлаикәти вәрруһи халигиссәмавати вәләрз, зил-иззәти вәлҹәбәрут” (Малик вә мүгәддәс Аллаһ пакдыр, мәләкләр вә руһун рәббидир, ҝөјләр вә јерин халигидир, иззәт вә һөкм саһибидир).\nБир даһа мисвак һаггында...\nҺәзрәт Пејғәмбәр (с) бујурур: Ким ҝүндә бир дәфә мисвак чәксә, Аллаһ ондан разы галар. Ким ҝүндә ики дәфә мисвак чәксә, пејғәмбәрләрин сүннәсини јеринә јетирирб, Аллаһ онун һәр рәкәт намазына јүз рәкәтин савабыны јазар, јохсуллугдан узаг олар.”\nЧәтинлијә гаршы истиғфар намазы...\nҺәзрәт Пејғәмбәр (с) бујурур: Әҝәр доланышыгда чәтинлик, ишдә манеә јаранса Аллаһа дуа ет, истиғфар намазы гыл. Бу намаз ики рәкәтдир. Биринҹи рәкәтдә Һәмд, Гәдр, сурәләри охунур, сонра 15 дәфә истиғфар едилир. Рүкуда 10 истиғфар дејилир. Рүкудан сонра, сәҹдәдә, сәҹдәдән сонра, икинҹи сәҹдәдә, икинҹи сәҹдәдән сонра 10 дәфә истиғфар едилир. Икинҹи рәкәт дә биринҹи рәкәт кимидир. Бүтүн намазда 150 истиғфар вар.\nҺәзрәт Пејғәмбәр (с) бујурур: Либасларынызы јујун, сачларынызы гысалдын, мисвак чәкин, зинәтләнин, тәмиз олун. Бәни-Исраил бу ишләри ҝөрмәдијиндән гадынлары зина етди.”\nҺәзрәт Пејғәмбәр (с) бујурур: Әхлагы пис олан өзүнә әзәб верир. Пәришанлығы чох оланын бәдәни хәстәләнир. Халгла сәрт даврананын шәрафәти әлдән чыхыр. Беләсинин алиҹәнаблығы арадан галхыр... Һәзрәт (с) бујурур: Гәм-гүссә гоҹалығын јарысыдыр. Инсан тез гоҹалыр, сүстләшир, бели әјилир, сачлары ағарыр.\nҺәзрәт Пејғәмбәр (с) бујурур: Сүбһү сәдәгә илә башлајын. Чүнки бәлалар сәдәгә сипәрини аша билмир.


Q=14	C=7	SS=7	LS=7	PS=7	DC=0	LC=0	SD=0	BS=3	G0=5	G1=4	G2=1	DLID=az_RU	BODY=Мүгәддәс Китабда иргләрарасы никаһлар һагда нә дејилир? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ассам африкаанс болгар гырғыз еве ермәни естон ефик зулу ибо иврит илок инҝилис исланд испан италјан кикамба кинјаруанда кирунди кореја коса лингала луганда малагаси малајалам маҹар нзема осетин папјаменто (Күрасао) полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тсонга тумбука түрк умбунду фарс фин франсыз хорват чех читонга чичева шона јапон јоруба јунан ҝүрҹү һауса һилигајнон әрәб\nМүгәддәс Китабда иргләрарасы никаһлар һагда нә дејилир?\nАллаһ фәргли иргләрдән олан киши илә гадын арасындакы евлилијә јахшы јанашыр, чүнки иргләрин һамысы Онун ҝөзүндә ејнидир. Мүгәддәс Китабда дејилир: «[Аллаһ] һәр халгын ичиндә Ондан горхан... адамы хошлајыр» (Һәвариләрин ишләри 10:34, 35).\nИрги бәрабәрлик вә евлиликлә бағлы диҝәр Мүгәддәс Китаб принсипләринә дә нәзәр салаг.\nБүтүн иргләр бир көкдән ҝәлир\nБүтүн инсанлар илк инсан Адәмдән вә онун арвады олан вә Мүгәддәс Китабын «јер үзүндә јашајанларын һамысынын анасы» адландырдығы Һәввадан төрәјиб (Јарадылыш 3:20). Бу сәбәбдән Мүгәддәс Китабда дејилир ки, Аллаһ «бир инсандан һәр милләти јаратды» (Һәвариләрин ишләри 17:26). Иргиндән асылы олмајараг, бүтүн инсанлар бир аиләнин үзвүдүр. Бәс әҝәр сизин јашадығыныз әразидә ирги ајры-сечкилик ади һалдырса, нә етмәк олар?\nМүдрик инсанлар мәсләһәтләшәр\nАллаһ иргләрарасы никаһа јахшы јанашса да, һеч дә инсанларын һамысы Онун фикринә шәрик дејил (Јешаја 55:8, 9). Әҝәр сиз диҝәр иргдән олан инсанла аилә һәјаты гурмағы планлашдырырсынызса, ҝәләҹәк һәјат јолдашынызла бирҝә нөвбәти суаллары мүзакирә етмәлисиниз:\nҸәмијјәт вә ја аилә үзвләриниз тәрәфиндән үзләшәҹәјиниз тәзјигләрә неҹә синә ҝәрәҹәксиниз?\nУшагларыныза гәрәзли мүнасибәтин өһдәсиндән ҝәлмәјә неҹә көмәк едәҹәксиниз?\nМәсләһәтләшмәк сизә хошбәхт никаһа һазырлашмаға көмәк едәҹәк (Сүлејманын мәсәлләри 13:10; 21:5).


Q=2	C=1	SS=0	LS=0	PS=0	DC=1	LC=0	SD=0	BS=3	G0=111	G1=99	G2=45	DLID=az_RU	BODY=Јахыныны өзүнү севдијин кими сев | Тәлим\n«[Икинҹи әмр будур]: “Јахыныны өзүнү севдијин кими сев”» (МАТ. 22:39).\nЈахынымызы нә үчүн севмәлијик вә буну неҹә едә биләрик?\n1 Коринфлиләрә 13:4—8 ајәләриндә хатырланан мәһәббәтин бәзи јөнләри һансылардыр?\n1, 2. а) Исанын сөзләринә әсасән, Ганундакы икинҹи ән бөјүк әмр һансыдыр? б) Һансы суаллары арашдыраҹағыг?\nБИР ДӘФӘ бир фәрисеј Исаны сынамаг үчүн сорушмушду: «Мүәллим, Ганунда ән бөјүк әмр һансыдыр?» Әввәлки мәгаләдән ҝөрдүјүмүз кими, Иса ҹаваб верди ки, «биринҹи вә ән бөјүк [әмр]» «Аллаһын Јеһованы бүтүн үрәјинлә, бүтүн ҹанынла вә бүтүн ағлынла сев» әмридир. Сонра әлавә етди: «Икинҹиси дә она бәнзәрдир: “Јахыныны өзүнү севдијин кими сев”» (Мат. 22:34—39).\n2 Иса деди ки, биз јахынымызы өзүмүзү севдијимиз кими севмәлијик. Буна ҝөрә дә јахшы олар, өзүмүзә нөвбәти суаллары верәк: јахынымыз кимдир? Јахынымызы севдијимизи неҹә ҝөстәрә биләрик?\n3, 4. а) «Бәс мәним јахыным кимдир?» суалына Иса һансы мәсәллә ҹаваб верди? б) Гарәт едилмиш, дөјүлмүш вә өлүмҹүл һалда тәрк едилмиш адама самаријалы неҹә көмәк етди? (Мәгаләнин әввәлиндәки шәклә бах.)\n3 Ола билсин, јахынымыз дејиләндә ағлымыза гоншулугда јашајан вә көмәјимизә чатан достумуз ҝәлир (Сүл. мәс. 27:10). Лакин өзүнә бәраәт газандырмаг үчүн Исадан: «Бәс мәним јахыным кимдир?» — дејә сорушан адама о, хејирхаһ самаријалы мәсәлини чәкди. (Лука 10:29—37 ајәләрини оху.) Бизә елә ҝәлә биләрди ки, исраилли каһин вә левили гарәт едилмиш, дөјүлмүш вә өлүмҹүл һалда тәрк едилмиш бу адамы ҝөрәндә јахыны кими давраныб она көмәк едәҹәк. Лакин онлар она һеч бир көмәклик етмәдән кечиб ҝетдиләр. Јаралы адама Мусанын ганунуна һөрмәт едән, амма јәһудиләрин бәјәнмәдији самаријалы көмәк етди (Јәһ. 4:9).\n4 Сағалмасы үчүн хејирхаһ самаријалы онун јараларына јағ вә шәраб төкүб сарыды. Һәмин адамын гејдинә галмасы үчүн карвансара саһибинә ики динар, тәхминән икиҝүнлүк әмәкһаггы верди (Мат. 20:2). Бу јаралы адамын әсил јахынынын ким олдуғу ҝөз габағындадыр! Исанын нүмунәси бизә јахынымыза шәфгәт ҝөстәрмәји вә севмәји өјрәдир.\nЈеһованын хидмәтчиләри јахыныны севдијини һәр заман ҝөстәрир (5-ҹи абзаса бах)\n5 Хејирхаһ самаријалы кими шәфгәтли инсанлары тапмаг чох чәтиндир. Хүсусилә дә әксәријјәти доғмаларыны севмәјән, залым, јахшылығын дүшмәни олан инсанларын јашадығы бу сон дәрәҹә ағыр «ахыр ҝүнләрдә» (2 Тим. 3:1—3). Мәсәлән, сон дәрәҹә ағыр вәзијјәт тәбии фәлакәт баш верән заман ола биләр. 2012-ҹи илин октјабр ајынын сонларында «Сенди» гасырғасы Нју-Јорк шәһәрини өз ҹәнҝинә алмышды. Шәһәрин ән чох зијан чәкмиш һиссәләриндән бириндә ишыг, газ вә диҝәр зәрури шејләр олмадығындан онсуз да әлдән дүшмүш сакинләри гулдурлар сојуб талајырдылар. Елә һәмин әразидә Јеһованын Шаһидләри һәм өзүнүнкүләрә, һәм дә диҝәрләринә көмәк етмәк үчүн голларыны чирмәләмишдиләр. Мәсиһчиләр буну өз јахынларыны севдикләри үчүн едирдиләр. Бәс јахынымызы севдијимизи башга һансы үсулларла ҝөстәрә биләрик?\nЈАХЫНЫМЫЗЫ СЕВДИЈИМИЗИ НЕҸӘ ҜӨСТӘРӘ БИЛӘРИК?\n6. Тәблиғ иши јахынымызы севмәклә неҹә бағлыдыр?\n6 Инсанлара руһани ҹәһәтдән көмәк ет. Биз буну онларын диггәтини «Мүгәддәс Јазылардан алдығымыз тәсәлли»јә ҹәмләмәклә едирик (Ром. 15:4). Шүбһәсиз, Мүгәддәс Китаб һәгигәтләрини башгалары илә бөлүшмәклә јахынымызы севдијимизи ҝөстәрмиш олуруг (Мат. 24:14). «Үмид мәнбәји олан Аллаһ»дан алдығымыз Падшаһлыг хәбәрини бәјан етмәк неҹә дә бөјүк шәрәфдир! (Ром. 15:13).\n7. Гызыл ганун нәдир вә она мүвафиг давранмагла нә әлдә едәҹәјик?\n7 Гызыл гануна ујғун давран. Бу ганун Исанын Дағүстү тәблиғи заманы сөјләдији нөвбәти сөзләрдир: «Инсанларын сизинлә неҹә рәфтар етмәсини истәјирсинизсә, сиз дә онларла еләҹә рәфтар един. Әслиндә Ганун вә Пејғәмбәрләр дә мәһз буну дејирләр» (Мат. 7:12). Башгалары илә Исанын мәсләһәтинә ујғун даврандыгда мүәјјән мәнада «Ганун»а («Јарадылыш»дан «Ганунун тәкрары»на гәдәр) вә «Пејғәмбәрләр»ә («Ибраниҹә Мүгәддәс Јазылар»дакы пејғәмбәрлик китаблары) мүвафиг давранмыш олуруг. Бу сөзләр ҝөстәрир ки, Аллаһ башгаларына мәһәббәт ҝөстәрәнләри хејир-дуаландырыр. Мәсәлән, Јеһова Јешаја васитәсилә демишди: «Әдаләти горујун, салеһлијә әмәл един... Буну едән инсан... нә бәхтијардыр!» (Јешаја 56:1, 2). Јахынымызла мәһәббәтлә вә салеһликлә даврандығымыз үчүн биз дә бәхтијар олаҹағыг.\n8. Дүшмәнләримизи нә үчүн севмәлијик вә бунун нәтиҹәси нә ола биләр?\n8 Дүшмәнләрини сев. Иса демишди: «“Јахыныны сев, дүшмәнинә исә нифрәт ет”, — дејилдијини ешитмисиниз. Мән исә сизә дејирәм: дүшмәнләринизи һәмишә севин вә сизи тәгиб едәнләр үчүн һәмишә дуа един. Беләҹә, ҝөјдәки Атанызын оғуллары олаҹагсыныз» (Мат. 5:43—45). Һәвари Павел дә буна охшар фикир јазмышды: «Дүшмәнин аҹдырса, ону једиздир, сусуздурса, она су вер» (Ром. 12:20; Сүл. мәс. 25:21). Мусанын ганунуна әсасән, исраиллидән дүшмәнинин јүкүн алтында галан һејваныны азад етмәк тәләб олунурду (Чых. 23:5). Беләҹә, бир-биринин һајына јетмәклә дүшмәнләр јахшы доста чеврилә биләрдиләр. Ҝөстәрдијимиз мәһәббәтин сајәсиндә дүшмәнләримизин чоху бизә олан мүнасибәтини дәјишә, һәтта онлардан бәзиләри Јеһованын хидмәтчиси ола биләрләр. Буну ҝөрмәк бизә неҹә дә севинҹ ҝәтирәҹәк!\n9. Баҹы-гардашларымызла барышмаг барәдә Иса нә демишди?\n9 «Һамыјла сүлһдә олмаға [чалыш]» (Ибр. 12:14). Әлбәттә, бура баҹы-гардашлар да дахилдир, чүнки Иса демишди: «Әҝәр бәхшиш ҝөтүрүб гурбанҝаһа ҝәлсән вә орада јадына дүшсә ки, гардашын сәндән инҹијиб, бәхшиши орада, гурбанҝаһын гаршысында гој. Әввәлҹә ҝет гардашынла барыш, сонра ҝәлиб бәхшишини тәгдим едәрсән» (Мат. 5:23, 24). Баҹы-гардашларымыза мәһәббәт ҝөстәрәндә вә вахт итирмәдән онларла барышмаға чалышанда Аллаһын рәғбәтини газанаҹағыг.\n10. Нә үчүн башгаларынын ҝөзүндә чөп ахтармамалыјыг?\n10 Башгасынын ҝөзүндә чөп ахтарма. Иса демишди: «Бәсдирин инсанлары мүһакимә етдиниз, јохса өзүнүз дә мүһакимә олунаҹагсыныз. Чүнки һансы һөкмлә мүһакимә едирсинизсә, о һөкмлә дә мүһакимә олунаҹагсыныз. Һансы өлчү илә өлчүрсүнүзсә, һәмин өлчү илә дә сизә өлчәҹәкләр. Нијә гардашынын ҝөзүндәки чөпә бахырсан, амма өз ҝөзүндәки тири ҝөрмүрсән? Өз ҝөзүндә тир ола-ола сән гардашына неҹә: “Ҝәл ҝөзүндәки чөпү чыхарым”, — дејирсән? Еј икиүзлү инсан! Сән әввәл өз ҝөзүндәки тири чыхарт, сонра гардашынын ҝөзүндәки чөпү неҹә чыхартмағы ајдын ҝөрәрсән» (Мат. 7:1—5). Өзүмүздә бөјүк нөгсанлар ола-ола башгаларынын хырда сәһвләрини тәнгид етмәмәјә даир дејилән бу сөзләр инсанын илијинә ишләјир!\nЈАХЫНЫМЫЗЫ СЕВДИЈИМИЗИ ҜӨСТӘРМӘЈИН ӘН ЈАХШЫ ҮСУЛУ\n11, 12. Јахынымызы севдијимизи һансы ән јахшы үсулла ҝөстәрә биләрик?\n11 Јахынымызы севдијимизи ән јахшы үсулла ҝөстәрмәк истәјирик. Иса кими, биз дә Падшаһлыг һаггында хош хәбәри тәблиғ едирик (Лука 8:1). Иса давамчыларына «бүтүн милләтләрин ичиндә шаҝирд [һазырламаг]» тапшырығы вериб (Мат. 28:19, 20). Бу тапшырығын јеринә јетирилмәсиндә пајымыз олсун дејә биз јахынымыза мәһвә апаран енли вә ҝениш јолдан чыхыб һәјата апаран енсиз јолда јеримәсинә көмәк етмәјә чалышырыг (Мат. 7:13, 14). Шүбһә јохдур ки, Јеһова бу зәһмәтимизи хејир-дуасыз гојмајаҹаг.\n12 Биз дә, Иса кими, инсанлара өз руһани тәләбатларыны дујмаға көмәк етмәлијик (Мат. 5:3). Көмәјимизә һај верән инсанлара «Аллаһын хош хәбәрини» чатдырмагла еһтијаҹ дујдуглары гиданы веририк (Ром. 1:1). Падшаһлыг хәбәрини гәбул едән инсанлар Иса Мәсиһ васитәсилә Аллаһла барышырлар (2 Кор. 5:18, 19). Беләҹә, хош хәбәри тәблиғ етмәклә биз јахынымызы, сөзүн әсил мәнасында, севдијимизи ҝөстәририк. Севҝимизи ҝөстәрмәјин бундан јахшы вә ваҹиб үсулу ола билмәз.\n13. Падшаһлығын мүждәчиси кими ән ваҹиб ишдә иштиракына неҹә јанашырсан?\n13 Јахшы тәкрар башчәкмә вә Мүгәддәс Китаб өјрәнмәси сајәсиндә биз инсанлара Аллаһын салеһлик нормаларына ујғун јашамаға көмәк едирик. Нәтиҹәдә, онлар һәјатларыны тамамилә дәјиширләр (1 Кор. 6:9—11). Һәгигәтән дә, Аллаһын «әбәди һәјата дүзҝүн мејли [оланлара]» лазыми дәјишикликләр етмәјә вә Онунла сых мүнасибәтләр гурмаға неҹә көмәк етдијини ҝөрмәк бизи чох севиндирир (Һәв. иш. 13:48). Беләҹә, бир чохларынын кәдәри севинҹә чеврилиб, һабелә нараһатчылыгдан јаха гуртарыб сәмави Атамыза сығыныблар. Һәгигәтә јени ҝәләнләрин руһани инкишафыны ҝөрмәк неҹә дә хошдур! Јәгин разылашаҹагсан ки, Падшаһлығын мүждәчиси кими јахынымызы севдијимизи ҝөстәрмәк бөјүк шәрәфдир!\n14. Өз сөзләринлә мәһәббәтин 1 Коринфлиләрә 13:4—8 ајәләриндә тәсвир олунан бәзи јөнләрини садала.\n14 Јахынымызла мүнасибәтдә Павелин мәһәббәт һагда дедикләрини тәтбиг етмәклә бир чох проблемләри һәлл едә, хошбәхтлијә наил ола вә Аллаһын хејир-дуасыны газана биләрик. (1 Коринфлиләрә 13:4—8 ајәләрини оху.) Ҝәлин Павелин мәһәббәтә вердији тәрифи вә ону јахынымызла мүнасибәтдә неҹә тәтбиг едәҹәјимизи гысаҹа нәзәрдән кечирәк.\n15. а) Нә үчүн сәбирли вә хејирхаһ олмалыјыг? б) Нә үчүн пахыл вә ловға олмамалыјыг?\n15 «Мәһәббәт сәбирли вә хејирхаһдыр». Аллаһ гејри-камил инсанлара сәбир вә хејирхаһлыг ҝөстәрдији кими, биз дә башгалары сәһвләр едәндә, дүшүнмәдән, һәтта кобуд даврананда сәбирли вә хејирхаһ олмалыјыг. «Мәһәббәт пахыл дејил». Буна ҝөрә дә әсил мәһәббәт јол вермәјәҹәк ки, биз јығынҹагдакы баҹы-гардашларын мал-мүлкүнә вә ја мәсулијјәтләринә ҝөзүҝөтүрмәмәзликлә јанашаг. Үстәлик, мәһәббәтимиз варса, биз ловғаланмајаҹаг вә ја јекәханалыг етмәјәҹәјик. Һәр шејдән әлавә, «тәкәббүрлү бахыш, ловға үрәк писләрин ишығы вә ҝүнаһыдыр» (Сүл. мәс. 21:4).\n16, 17. Биз 1 Коринфлиләрә 13:5, 6 ајәләринә мүвафиг неҹә даврана биләрик?\n16 Мәһәббәт бизи јахынымызла мүнасибәтдә өзүмүзү әдәбли апармаға тәшвиг едәҹәк. Биз она јалан данышмајаҹаг, ондан оғурламајаҹаг вә ја Јеһованын ганун вә принсипләрини позаҹаг һеч бир һәрәкәтә јол вермәјәҹәјик. Мәһәббәт бизи һәм дә өз хејримизи ҝүдмәкдән чәкиндирир, әвәзиндә башгаларынын хејрини дүшүнмәјә тәшвиг едир (Филип. 2:4).\n17 Әсил мәһәббәт әсәбиләшмир вә «она едилән пислијин һесабыны тутмур». Јәни, кимсә бизә гаршы пислик едәндә онунла алиҹәнаб давранмалыјыг (1 Салон. 5:15). Әҝәр гәлбимиздә кин јува салса, Аллаһ һеч вахт биздән разы галмаз, әксинә, гәзәбимиз даһа да аловланар, һәм өзүмүзә, һәм дә башгаларына зәрәр вурарыг (Лев. 19:18). Дүздүр, мәһәббәтин сајәсиндә һәгигәтә шадланаҹағыг, амма бу, бизә «һагсызлыға [севинмәјә]» әсас вермир. Һәтта бизә нифрәт едән адамын башына бир бәла ҝәлсә дә, биз буна севинмәјәҹәјик. (Сүлејманын мәсәлләри 24:17, 18 ајәләрини оху.)\n18. Биз 1 Коринфлиләрә 13:7, 8 ајәләриндән мәһәббәт һагда нә өјрәнирик?\n18 Ҝөрәк Павел мәһәббәт һагда даһа нәләр ачыглајыр. О демишди ки, мәһәббәт «һәр шејә гатлашыр». Әҝәр кимсә бизим хәтримизә дәјир вә сонрадан үзр истәјирсә, мәһәббәт бизи ону бағышламаға тәшвиг едир. Мәһәббәт Аллаһын Кәламындакы «һәр шејә инаныр» вә бизи алдығымыз руһани гидаја ҝөрә миннәтдар олмаға тәшвиг едир. Мәһәббәт Мүгәддәс Китабда јазылан «һәр шејә үмид едир» вә бизи бу үмидимизи башгалары илә бөлүшмәјә сәсләјир (1 Пет. 3:15). Үстәлик, чәтин вәзијјәтлә үзләшәркән дуа едиб һәр шејин јахшы олаҹағына үмид едирик. Чүнки мәһәббәт бизә гаршы едилән бүтүн һагсызлыглар, тәгибләр вә сынаглар да дахил олмагла, «һәр шејә дөзүр». Бундан әлавә, «мәһәббәт һеч вахт түкәнмир». Итаәткар бәшәријјәт бүтүн әбәдијјәт боју бунун шаһиди олаҹаг.\nЈАХЫНЫНЫ ИНДӘН БЕЛӘ ДӘ ӨЗҮНҮ СЕВДИЈИН КИМИ СЕВ\n19, 20. Мүгәддәс Китабдакы һансы әмр бизә јахынымызы даима севмәли олдуғумузу ҝөстәрир?\n19 Мүгәддәс Китабын мәсләһәтинә әсасән, ҝәрәк биз индән белә дә јахынымызы севәк. Бу ҹүр мәһәббәти јалныз аид олдуғумуз милләтә јох, һәр кәсә ҝөстәрмәлијик. Һәмчинин Исанын сөзләрини јадда сахламалыјыг: «Јахыныны өзүнү севдијин кими сев» (Мат. 22:39). Һәм Аллаһ, һәм дә Мәсиһ биздән јахынымызы севмәји ҝөзләјир. Әҝәр биз мүәјјән вәзијјәтләрдә јахынымызла неҹә давранаҹағымызы билмириксә, онда мүгәддәс руһ васитәсилә бизә јол ҝөстәрмәси үчүн Аллаһа дуа едә биләрик. Белә етсәк, Јеһова бизи хејир-дуаландыраҹаг вә мәһәббәтлә давранмаға көмәк едәҹәк (Ром. 8:26, 27).\n20 Јахынымызы өзүмүзү севдијимиз гәдәр севмәли олдуғумузу ҝөстәрән әмр «ганунларын шаһы» адланыр (Јаг. 2:8). Мусанын ганунундан бир неҹә әмри садаладыгдан сонра Павел гејд етмишди: «Диҝәр әмрләрин мәғзи будур: “Јахыныны өзүнү севдијин кими сев”. Севән адам јахынына пислик етмәз. Буна ҝөрә дә мәһәббәт ганунун иҹрасы демәкдир» (Ром. 13:8—10). Мәһз бу сәбәбдән биз даима јахынымызы севмәлијик.\n21, 22. Аллаһы вә јахынымызы нә үчүн севмәлијик?\n21 Јахшы оларды ки, јахынымызы нә үчүн севмәли олдуғумуз үзәриндә дүшүнәркән Исанын Јеһова һагда дедији нөвбәти сөзләри хатырлајаг: «О, ҝүнәшә әмр едир ки, писләрин дә, јахшыларын да үзәринә доғсун; јағыша әмр едир ки, салеһләрин дә, гејри-салеһләрин дә үзәринә јағсын» (Мат. 5:43—45). Салеһ вә ја гејри-салеһ олмасындан асылы олмајараг, биз јахынымызы севмәлијик. Әввәлдә гејд олундуғу кими, мәһәббәтимизи ҝөстәрмәјин ән јахшы үсулу Падшаһлыг хәбәрини бөлүшмәкдир. Јахынымызын хош хәбәри миннәтдарлыгла гәбул етмәси неҹә дә бөјүк хејир-дуадыр!\n22 Бәли, өјрәндијимиз кими, Јеһованы гејд-шәртсиз севмәк үчүн чохлу сәбәбләримиз вар. Һәмчинин јахынымыза ону севдијимизи бир чох үсулларла ҝөстәрә биләрик. Аллаһы вә јахынымызы севмәклә Исанын дедији ики ән бөјүк әмрә риајәт едир, ән әсасы исә, севән сәмави Атамыз Јеһованы разы салырыг.


Q=1	C=0	SS=0	LS=0	PS=0	DC=1	LC=0	SD=0	BS=4	G0=93	G1=71	G2=32	DLID=az_RU	BODY=Нәјә ҝөрә дүнја әзаб-әзијјәтлә долудур? — Ҝөзәтчи гүлләсинин ОНЛАЈН КИТАБХАНАСЫ\nbhs фәс. 11 с. 116—123\nНИЈӘ ДҮНЈАДА БУ ГӘДӘР ӘЗАБ-ӘЗИЈЈӘТ ВАР?\nНӘЈӘ ҜӨРӘ АЛЛАҺ ӘЗАБ-ӘЗИЈЈӘТӘ СОН ГОЈМУР?\nНӘЈӘ ҜӨРӘ АЛЛАҺ БУ ГӘДӘР СӘБИР ЕДИР?\nИРАДӘ АЗАДЛЫҒЫНДАН НЕҸӘ ИСТИФАДӘ ЕТМӘЛИЈИК?\nАллаһ изтираблара нә үчүн јол верир?Әбәди һәјата апаран билик\nАллаһын јер үчүн нијјәти нәдән ибарәтдир?Мүгәддәс Китаб әслиндә нә өјрәдир?\nАллаһын бәшәријјәтлә бағлы нијјәтиМүгәддәс Китаб тәлимләри\n1, 2. Чох инсанлары һансы суал нараһат едир?\nЕЛӘ ҝүн олмур ки, бәдбәхт һадисәләр ешитмәјәк: сунами бир кәнди јерлә јексан едир. Әли силаһлы бир нәфәр килсәјә дахил олуб чохлу сајда инсаны ҝүлләләјир. Хәрчәнҝ ҝәнҹ бир ананын һәјатыны әлиндән алараг онун беш ушағыны ҝөзүјашлы гојур.\n2 Бу ҹүр фәлакәтләр вә бәдбәхтликләр баш верәндә әксәр инсанларда суал јараныр: «Ахы нијә? Ахы нијә дүнјада бу гәдәр дәрд, бу гәдәр нифрәт вар?» Сизи дә нә вахтса бу суал нараһат едиб?\n3, 4. а) Һәбгуг пејғәмбәрдә һансы суал јаранмышды? б) Јеһова онун суалына неҹә ҹаваб верди?\n3 Мүгәддәс Китабда јазылыб ки, Аллаһа мөһкәм иманы олан инсанларда да бу ҹүр суаллар јаранырды. Мәсәлән, бир дәфә пејғәмбәрләрдән бири Аллаһдан сорушмушду: «Нијә бу зүлм-ситәми ҝөтүрүрсән, нијә гојурсан ҝөзләрим јаманлыг ҝөрсүн? Ҝөзүм һеј виранәлик, зоракылыг ҝөрүр. Чәкишмәләрин, дава-далашын арды-арасы кәсилмир» (Һәбгуг 1:3).\n4 Һәбгуг 2:2, 3 ајәләриндә Јеһова Аллаһ пејғәмбәрин суалларына ҹаваб верир вә вәд едир ки, вәзијјәти дүзәлдәҹәк. Јеһова Аллаһ инсанлары дәрин мәһәббәтлә севир. Мүгәддәс Китабда јазылыб: «О, гајғынызы чәкир» (1 Бутрус 5:7). Инсанларын ағры-аҹы чәкдијини ҝөрмәк бизә чох ағырдыр, Аллаһа исә биздән мин гат ағырдыр (Әшија 55:8, 9). Бәс онда нәјә ҝөрә дүнја әзаб-әзијјәтлә долудур?\n5. Әксәр дин хадимләри әзаблар барәдә нә дејир? Бәс Мүгәддәс Китабда бунунла бағлы нә јазылыб?\n5 Чох вахт дин хадимләри вә алимләри әзабларын Аллаһын һөкмү олдуғуну дејирләр. Бәзиләри иддиа едир ки, инсанын һәјатында баш верән һәр шеји, һәтта фәлакәтләри дә Аллаһ әввәлҹәдән онун алнына јазыб вә инсан Аллаһын ишләрини ахыра кими дәрк едә билмәз. Бәзиләринин фикринҹә исә, инсанлары, һәтта көрпәләри дә Аллаһ Өз јанына апарыр. Амма бу һеч дә белә дејил, писликләр әсла Аллаһдан ола билмәз. Мүгәддәс Китабда јазылыб: «Аллаһ гәтијјән пислик етмәз, Гүдрәт Саһиби һагсызлыг етмәз» (Әјјуб 34:10).\n6. Нәјә ҝөрә чохлары дүнјадакы әзабларын Аллаһдан олдуғуну дүшүнүр?\n6 Чохлары инаныр ки, дүнјаны Аллаһ идарә едир, буна ҝөрә дә әзабларын Ондан олдуғуну дүшүнүрләр. Амма 3-ҹү фәсилдән өјрәндијимиз кими, дүнја Шејтанын әлиндәдир.\n7, 8. Нәјә ҝөрә дүнја әзаб-әзијјәтлә долудур?\n7 Мүгәддәс Китабда јазылыб ки, «бүтүн дүнја... Шәририн әлиндәдир» (1 Јәһја 5:19). Дүнјанын ағасы олан Шејтан гәддар вә амансыздыр. О, бүтүн дүнјаны алдадыр (Вәһј 12:9). Буна ҝөрә дә әксәр инсанлар Шејтан хисләтлидир. Дүнјанын бу гәдәр јаланла, нифрәтлә вә зүлмлә долу олмасынын сәбәбләриндән бири будур.\n8 Дүнјада бу гәдәр зүлм-зилләтин олмасына башга сәбәбләр дә вар. Мәсәлән, Аллаһа гаршы чыхан Адәмлә Һәвва ҝүнаһы өвладларына өтүрдүләр. Ҝүнаһлы олдуглары үчүн инсанлар бир-биринә ағры-аҹы јашадыр. Адәтән, инсан башгаларындан үстүн олмаг истәјир. Бу исә дава-далаша, мүһарибәјә сәбәб олур, инсанлар бир-бирини әзмәјә чалышыр (Ваиз 4:1; 8:9). Һәрдән исә инсанларын башына ҝәлән бәдбәхтликләрә «вахт вә тәсадүф» сәбәб олур (Ваиз 9:11). Јәни инсан јанлыш заманда јанлыш јердә олдуғу үчүн башына бәдбәхт һадисә вә фәлакәт ҝәлә биләр.\n9. Нәјә ҝөрә әмин ола биләрик ки, Јеһованын әзаб-әзијјәтә сон гојмамасына әсаслы сәбәб вар?\n9 Дүнјадакы әзаб-әзијјәт, мүһарибә, ҹинајәткарлыг, зоракылыг, еләҹә дә зәлзәләләр, гасырғалар вә дашгынлар Аллаһдан дејил. Амма сиздә суал јарана биләр ки, нәјә ҝөрә һәдсиз гүдрәт саһиби олан Аллаһ бүтүн бу әзаб-әзијјәтә сон гојмур? Мүгәддәс Китабда дејилир ки, Аллаһ бизи чох севир. Әҝәр О, индијә кими әзаб-әзијјәтә сон гојмајыбса, демәли, буна әсаслы сәбәби вар (1 Јәһја 4:8).\n10. Шејтан Јеһова Аллаһа неҹә мејдан охуду?\n10 Әдән бағында Иблис өз јаланлары илә Адәмлә Һәвваны јолдан чыхартды. Шејтан Аллаһы пис һөкмдар кими гәләмә вермәк истәди. О иддиа етди ки, ҝуја Аллаһ Адәмлә Һәввадан јахшы бир шеј ҝизләдир. Шејтан онлары инандырмаға чалышырды ки, онларын Аллаһа еһтијаҹы јохдур вә о өзү Јеһова Аллаһдан даһа јахшы рәһбәр ола биләр (Јарадылыш 3:2—5; 26-ҹы әлавәјә бахын).\n11. Һансы суалын ҹавабыны билмәк ваҹибдир?\n11 Адәмлә Һәвва Аллаһа итаәтсизлик едиб Она аси чыхдылар. Онлар дүшүнүрдүләр ки, нәјин јахшы, нәјин пис олдуғуна өзләри гәрар верә биләр. Тәбии ки, бу үсјанкарлар һагсыз идиләр, ахы инсан үчүн нәјин јахшы, нәјин пис олдуғуну анҹаг Аллаһ билир. Бәс буну неҹә сүбут етмәк оларды? Ҝәлин ҝөрәк Аллаһ буну неҹә етди.\n12, 13. а) Нәјә ҝөрә Јеһова үсјанкарлары дәрһал мәһв етмәди? б) Нәјә ҝөрә Јеһова изин верди ки, Шејтан бу дүнјанын һөкмдары олсун вә инсанлар өз идарә системләрини гурсунлар?\n12 Јеһова Аллаһ Адәмлә Һәвваны дәрһал мәһв етмәди, әксинә, онлара дүнјаја өвлад ҝәтирмәјә изин верди. Сонра Аллаһ-Таала онларын өвладларына имкан верди ки, кимә гуллуг етмәк истәдикләринә өзләри гәрар версинләр. Јеһованын нијјәти о иди ки, бүтүн јер үзүндә камил инсанлар јашасын. Шејтан нә етсә дә, Аллаһ Өз нијјәтини мүтләг һәјата кечирәҹәкди (Јарадылыш 1:28; Әшија 55:10, 11).\n13 Шејтан Јеһова Аллаһа милјонларла мәләјин гаршысында мејдан охуду (Әјјуб 38:7; Дәнјал 7:10). Буна ҝөрә дә Јеһова Шејтана иттиһамларынын доғрулуғуну сүбут етмәк үчүн мөһләт верди. О инсанлара да мөһләт верди ки, Шејтанын һакимијјәти алтында өз идарә системләрини гурсунлар. Бунун сајәсиндә ајдын олаҹагды: Аллаһын көмәји олмадан инсанлар уғур газана биләр, ја јох.\n14. Заман нәји сүбут етди?\n14 Мин илләр әрзиндә инсанларын сүрдүјү һакимијјәт, демәк олар ки, һеч бир јахшы нәтиҹә ҝәтирмәјиб. Бу да Шејтанын јаланчы олдуғуну сүбут едир вә ајдын олур ки, инсанлар Аллаһын көмәјинә мөһтаҹдыр. Әрәмја пејғәмбәр нөвбәти сөзләри дејәндә һаглы имиш: «Јеһова, билирәм ки, инсанын јолу өз әлиндә дејил, аддымларыны јөнәлтмәк инсанын ихтијарында дејил» (Әрәмја 10:23).\n15, 16. а) Нәјә ҝөрә Јеһова Аллаһ зүлм-ситәми узун илләрдир ҝөтүрүр? б) Нәјә ҝөрә Аллаһ Шејтанын сәбәб олдуғу проблемләри һәлл етмир?\n15 Нәјә ҝөрә Јеһова Аллаһ узун илләрдир бу гәдәр зүлм-ситәми ҝөтүрүр? Нијә бәдбәхтликләрин, фәлакәтләрин гаршысыны алмыр? Шејтанын һакимијјәтинин уғурсуз олдуғуну сүбута јетирмәк үчүн вахт тәләб олунурду. Инсанлар мүхтәлиф һакимијјәт формаларыны сынагдан кечирибләр, лакин, демәк олар ки, бүтүн ҹәһдләри боша чыхыб. Елм вә технолоҝија саһәләриндә тәрәггијә наил олунса да, әдаләтсизлик, јохсуллуг, ҹинајәткарлыг вә мүһарибәләрин сајы ҝөрүнмәмиш һәддә чатыб. Ајдындыр ки, бәшәр өвлады Аллаһсыз уғур газана билмәз.\n16 Јеһова Аллаһ Шејтанын сәбәб олдуғу проблемләри һәлл етмир. О, буну етсәјди, биринҹиси, Шејтанын дәјирманына су төкмүш оларды, јәни онун һакимијјәтини дәстәкләмиш оларды. Икинҹиси, инсанлар Шејтанын иддиа етдији кими, өз һакимијјәтләринин уғурлу олдуғуну дүшүнәрдиләр. Амма бу иддиа ачыг-ајдын јаландыр. Аллаһ проблемләрин һәлли үчүн һансыса аддым атсајды, јаланы дәстәкләмиш оларды. Јеһова јаландан узаг Аллаһдыр (Титуса 1:2).\n17, 18. Јеһова Аллаһ Шејтанын вурдуғу зәрәри неҹә арадан галдыраҹаг?\n17 Јеһова Аллаһын әлиндә мүмкүн олмајан һеч нә јохдур. О, Шејтанын вә инсанларын үсјанынын вурдуғу бүтүн зәрәри арадан галдырмаға гадирдир. Аллаһын тәјин етдији вахтда Шејтанын галдырдығы суаллара там ҹаваб вериләҹәк. Сонра Аллаһ әзәлдән нијјәт етдији кими, јер үзүнү ҹәннәтә чевирәҹәк. «Гәбирләрдә оланларын һамысы» дириләҹәк (Јәһја 5:28, 29). Даһа хәстәлик вә өлүм олмајаҹаг. Иса Мәсиһ Шејтанын вурдуғу бүтүн зәрәри арадан галдыраҹаг. Јеһова Аллаһ Мәсиһин васитәсилә Иблисин ишләрини дармадағын едәҹәк (1 Јәһја 3:8). Һәләлик исә Јеһова сәбир едир ки, биз Ону таныјаг вә Онун адил һакимијјәтини сечәк. (2 Бутрус 3:9, 10 ајәләрини охујун.) Аллаһ истәјир ки, биз Онун һаггында дәгиг билијә јијәләнәк. Үзләшдијимиз ағрылара, бәлалара ҝәлинҹә исә, онлара таб ҝәтирмәк үчүн О, бизә ҝүҹ верир (1 Тимутијә 2:4; 1 Коринфлиләрә 10:13 ајәсини охујун).\n18 Јеһова һеч кими Она бојун әјмәјә мәҹбур етмир. О, инсанлара ирадә азадлығы вериб. Ҝәлин бу барәдә бир аз данышаг.\n19. Јеһова бизә һансы немәти бәхш едиб? Нәјә ҝөрә бу бәхшиш чох дәјәрлидир?\n19 Бизи һејвандан фәргләндирән әсас ҹәһәтләрдән бири мәһз Аллаһын бәхшиши олан ирадә азадлығыдыр. Һејван шүурсуз варлыг кими, әсас етибарилә, инстинктлә һәрәкәт едир, онларын јахшыны писдән ајырмаг баҹарығы јохдур. Инсана исә сечим верилиб: һәјатыны неҹә гурсун, Аллаһын јолу илә ҝетсин, ҝетмәсин (Мәсәлләр 30:24—28). Инсан робот дејил ки, програмлашдырылмыш шәкилдә ишләсин. Биз өзүмүз сечирик неҹә инсан олаҹағыг, һансы пешәјә јијәләнәҹәјик, киминлә достлуг едәҹәјик, һәјатымызы нәјә сәрф едәҹәјик. Јеһова бизим һәјатдан һәзз алмағымызы истәјир.\n20, 21. Бу ҝүн һансы сечими етсәниз, ағыллы давранмыш оларсыныз?\n20 Јеһова Аллаһ бизим Ону севмәјимизи истәјир (Мәтта 22:37, 38). Ушаг атасына сәмими гәлбдән мәһәббәтини изһар едәндә ата неҹә севинирсә, Јеһова да бизим мәһәббәтимизи дујанда о ҹүр севинир. Јеһова Она гуллуг едиб-етмәмәк ихтијарыны һәр бир инсанын өз өһдәсинә бурахыб. Шејтан, Адәм вә Һәвва өз сечимләрини етдиләр, онлар Аллаһдан үз дөндәрдиләр. Бәс сиз һансы сечими едәҹәксиниз?\n21 Ирадә азадлығындан дүзҝүн истифадә един, Јеһова Аллаһа гуллуг един. Милјонларла инсан артыг өз сечимини едиб, онлар Шејтана «јох» дејиб Јеһова Аллаһын тәрәфини тутублар (Мәсәлләр 27:11). Бәс билмәк истәјирсиниз, Јеһова Аллаһын гураҹағы ҹәннәтдә, зүлм-зилләтин олмајаҹағы бир дүнјада јашамаг үчүн нә етмәк лазымдыр? Нөвбәти фәсилдә бу суалын ҹавабы вар.\n1 ӘЗАБЛАР АЛЛАҺДАН ДЕЈИЛ\n«Аллаһ гәтијјән пислик етмәз, Гүдрәт Саһиби һагсызлыг етмәз!» (Әјјуб 34:10).\n1 Јәһја 5:19\nБүтүн дүнја Шејтан Иблисин әлиндәдир.\nИнсанлар бир-биринә ағры-аҹы јашадыр.\nҺәрдән инсанлар јанлыш заманда јанлыш јердә олдуглары үчүн башларына бәла ҝәлир.\n1 Бутрус 5:7\nЈеһова Аллаһ биз бәндәләрини чох севир, бизим ағры-аҹы чәкдијимизи ҝөрмәк Она ағырдыр.\n2 ИБЛИС ЈЕҺОВА АЛЛАҺЫН ҺАКИМИЈЈӘТИНӘ МЕЈДАН ОХУДУ\n«Аллаһ билир ки,.. ҝөзләриниз ачылаҹаг вә сиз хејирлә шәри биләрәк Аллаһ кими олаҹагсыныз» (Јарадылыш 3:5).\nНәјә ҝөрә Јеһова Аллаһ Шејтанын иттиһамыны ҹавабсыз гојмады?\nШејтан Аллаһын пис һөкмдар олдуғуну иддиа етди. Шејтан инсанлары инандырмаг истәјирди ки, нәјин јахшы, нәјин пис олдуғуна өзләри гәрар верә биләр.\nИблис милјонларла мәләјин гаршысында Аллаһа мејдан охуду.\n3 ШЕЈТАНЫН ИДДИАСЫ ПУЧА ЧЫХДЫ\n«Аддымларыны јөнәлтмәк инсанын ихтијарында дејил» (Әрәмја 10:23).\nНәјә ҝөрә бәшәријјәт бу гәдәр узун мүддәт әзаб чәкир?\nИнсанлар мүхтәлиф һакимијјәт формаларыны сынагдан кечирибләр, амма заман ҝөстәриб ки, онлар Аллаһсыз уғур газана билмәз.\n2 Бутрус 3:9, 10\nЈеһова Аллаһ сәбир едир ки, биз Ону таныјаг вә Онун адил һакимијјәтини сечәк.\n1 Јәһја 3:8\nЈеһова Аллаһ Иблисин вурдуғу бүтүн зәрәри Иса Мәсиһин васитәсилә арадан галдыраҹаг.\n4 ИРАДӘ АЗАДЛЫҒЫНЫЗДАН ҺИКМӘТЛӘ ИСТИФАДӘ ЕДИН — ЈЕҺОВАЈА ГУЛЛУГ ЕДИН\n«Оғлум, һикмәтли ол,.. Мәнә мејдан охујана ҹаваб верә билим» (Мәсәлләр 27:11).\nНәјә ҝөрә Јеһова Аллаһ инсанлары Она ибадәт етмәјә мәҹбур етмир?\nҺејван шүурсуз варлыг кими, әсас етибарилә, инстинктлә һәрәкәт едир, инсана исә Аллаһ ирадә азадлығы кими немәт бәхш едиб. Һәр кәс Аллаһа ибадәт едиб-етмәјәҹәјинә өзү гәрар верир.\nМәтта 22:37, 38\nЈеһова Аллаһ истәјир ки, биз мәһәббәтдән ирәли ҝәләрәк Она ибадәт едәк.\nАзәрбајҹан (кирил) нәшрләри (2000—2017)


Q=8	C=5	SS=0	LS=0	PS=2	DC=0	LC=0	SD=0	BS=0	G0=30	G1=15	G2=6	DLID=az_RU	BODY=Корнили мүгәддәс руһ алыр | Ушаглар үчүн Мүгәддәс Китаб һекајәләри\nГејсәријјәдә Корнили адлы Рома ордусунун сајылыб-сечилән бир јүзбашысы јашајыр. Јәһуди олмаса да, јәһудиләр она һөрмәт едирләр. О, касыблара, еһтијаҹы оланлара јардым ҝөстәрир. Корнили Јеһоваја инаныр вә она давамлы олараг дуа едир. Бир ҝүн бир мәләк Корнилијә ҝөрүнүб дејир: «Аллаһ сәнин дуаларыны ешитди. Бутрус адлы адамын јашадығы Јаффа шәһәринә адам ҝөндәр вә хаһиш ет ки, јанына ҝәлсин». Корнили дәрһал тәхминән 50 километр ҹәнубда јерләшән Јаффа шәһәринә үч нәфәр ҝөндәрир.\nЕлә һәмин вахт Бутрус Јаффада бир ҝөрүнтү ҝөрүр. Бутрус ҝөрүнтүдә јәһудиләрин јемәләри гадаған олунан һејванлары ҝөрүр вә бир сәс она һәмин һејванлары јемәсини сөјләјир. Бутрус имтина едәрәк дејир: «Ахы мән һеч вахт мурдар һејван јемәмишәм». Анҹаг сәс она сөјләјир: «Бу һејванлара мурдар демә. Аллаһ онлары тәмиз едиб». Сәс јенә она сөјләјир: «Гапыда үч нәфәр дуруб. Онларла ҝет». Бутрус гапыја ҝедир вә адамлардан нәјә ҝөрә ҝәлдикләрини сорушур. Онлар ҹаваб верирләр: «Бизи Рома ордусунун јүзбашысы Корнили ҝөндәриб. Сән бизимлә Гејсәријјәјә, онун евинә ҝетмәлисән». Бутрус онлара ҝеҹәни евиндә галмаға дәвәт едир. Сәһәри ҝүн Бутрус бир нечә гардашы да ҝөтүрүб һәмин адамларла бирҝә Гејсәријјәјә ҝедир.\nКорнили Бутрусу ҝөрәндә онун габағында диз чөкүр. Анҹаг Бутрус дејир: «Ајаға галх. Мән дә сәнин кими инсанам. Аллаһ мәнә деди ки, сәнин евинә ҝәлим, һалбуки јәһудиләр башга милләтдән олан адамларын евинә ҝетмирләр. Инди де ҝөрүм мәни нијә чағырмысан?»\nКорнили Бутруса дејир: «Дөрд ҝүн әввәл мән Аллаһа дуа етмишдим вә бир мәләк мәнә деди ки, сәнин далынҹа адам ҝөндәрим. Нә олар, бизә Јеһованын Сөзләрини өјрәт». Бутрус дејир: «Мән баша дүшдүм ки, Аллаһ ајры-сечкилик етмир. О, она ибадәт етмәк истәјән һәр кәси гәбул едир». Бутрус онлара Иса Мәсиһ һагда чох шеј өјрәдир. Сонра Корнилинин вә онун јанындакы адамларын үзәринә мүгәддәс руһ енир вә онлар вәфтиз олурлар.\n«Һәр халгын ичиндә Ондан горхан вә дүзҝүн иш ҝөрән адамдан разыдыр» (Һәвариләрин ишләри 10:35)\nСуаллар: Нәјә ҝөрә Бутрус мурдар һејванлары јемәкдән имтина едир? Нәјә ҝөрә Јеһова Бутруса башга милләтдән олан адамын евинә ҝетмәји тапшырыр?\nБилирсиниз? —апрел—ијун 2015


Q=3	C=3	SS=0	LS=0	PS=0	DC=0	LC=0	SD=0	BS=1	G0=64	G1=52	G2=18	DLID=az_RU	BODY=ҺәДИЈЈәЛәР - Аллаһын елчиси\nРәСУЛУЛЛАҺ (С) Вә ИНСАНПәРВәРЛИК\nРәСУЛУЛЛАҺ (С) Вә АЗАДЛЫГ\nәлбәттә ки, Пејғәмбәрин (с) бејтүл-малы бөлмәси вә бә’зиләрини ислама һәвәсләндирмәк үчүн һәдијјәләр вермәси ујғун әсаса нөгсан ҝәтирмир. Чүнки бејтүл-малын ихтијары мүсәлманларын рәһбәринин әлиндәдир. Бу рәһбәр мүсәлманларын хејри вә дини јајылмасы үчүн пул сәрф едә биләр. Бу гәрарларын әдаләтә зидд олмајан ме’јары вардыр. Һүнејн дөјүшүндә әлә кечән гәнимәтин бөлүнмәсиндә һәмин фәрг ајдын ҝөрүнүр. Неҹә ки, ҝөтүрүлүмүш ијнә бејтүл-мала гајтарылдығы бир заманда әбу Сүфјан, Мүавијә, Һикәм ибни Һизамын һәр биринә јүз дәвә бағышланыр. Һәтта бә’зи гәнимәтләр јалныз мүһаҹирләр арасында бөлүшдүрүлүр. Әнсара ајрылмамасы е’тираза сәбәб олур. Неҹә олур ки, гылынҹындан ган чиләнәнләрә пај ајрылмыр? Һәзрәт бујурур: «Ҝөзүнүзү гојуна, дәвәјә дикмишсиниз? Сизин үчүн бәс дејилми ки, һамы евинә гојунла, дәвәјлә гајытдығы һалда, сиз евинизә Рәсулуллаһла (с) гајыдырсыныз?!» («Сиреји ибни Һишам» 5).\nБә’зи аҹыдил мүнафигләр бу бөлҝүјә ҝөрә һәзрәти әдаләтсизликдә ҝүнаһландырдылар. Һәзрәт (с) нараһатлыгла билдирди ки, мәндән әдаләт јохдурса, бәс кимдә вар?! Рәһбәр өз мәсләһәтинә ујғун бејтүл-малы ислам вә мүсәлманларын хејриән сәрф едирсә, е’тираз үчүн јер галмыр. Беләҹә, Рәсулуллаһ (с) һөкумәтиндә рисаләтин диҝәр мүһүм һәдәфи олан халгын әдаләти ҝөзләмәси камил сурәтдә ҝерчәкләшди.\nИнсанын дахилиндә ики мејл мөвҹуддур – фитрәтин нура доғру мејли вә инсан тәбиәтинин һакимлијә, дүшмәнчилијә мејли. Инсана дахилдән вә хариҹдән бу ики мејл јол ҝөстәрир. Дахилдән ағыл вә хариҹдән Аллаһ-таала вә пејғәмбәрләр ону фәзиләтә сәсләјир. Беләҹә, дахилдән нәфс вә хариҹдән инс-ҹинн шејтанлар онда вәсвәсә јарадыр. «Шәмс» сурәсиндә бујурулур: «Ҝүнаһ вә тәгваны таныма инсанын дахилиндә гојулмушду.\nИнсанлар арасында дүшмәнчилик тохуму сәпән инсанын өзүнәпәрәстиш тәбиәтидир. Әксәр тәфригәләрин сәбәби һәмин бу сәбәбдир. Бәшәри ихтилафларын ики сәбәби вардыр: Биринҹиси әгидәләр, икинҹиси һүгуглар арасындакы фәргләрдир. Һәр ики јөнүмдә инсанын өзүнәпәрәстиши мүһүм рол ојнајыр. Бу ихтилафларда һаким пејғәмбәрләрдир. Пејғәмбәрләр мејлләрин таразлығына мүвәффәг олдуглары үчүн ҹәмијјәти гурмаг игтидарындадырлар. Онлар өзүнсевәр бир ҹәмијјәтдән инсанпәрвәр ҹәмијјәт тәрбијә едирләр. Пејғәмбәрләр өзбашналығы ҹиловламагла фитрәти чичәкләндирдиләр. Фитрәтин бәрәкәтиндән ҹәмијјәтдә тәравәт вә сәмимијјәт јараныр. Ихтилафлар ардан галхыр, һәтта мүәјјән һалларда зиддијјәтләр јаранса да, пејғәмбәрләрин һәгиги һакимлији илә ортадан ҝөтүрүлүр. Она ҝөрә дә пејғәмбәрләрин ҹәмијјәти фәзиләт, сәдагәт, әманәтчилик, инсанпәрвәрлијин әкс олундуғу бир ҹәмијјәтдир.\nБу һәгигәти Рәсулуллаһ (с) ән ҝөзәл шәкилдә әкс етдирди. Дүшмәнчилик вә гарәтчиликлә фәхр едән мәдәнијјәтсиз, ҹаһил вә ҹәмијјәтдән мүтәшәккил, инсанпәрвәр, сәмими бир үммәт тәшкил едилди. Илк илдән аловланан мүһарибәләр алову сөндүрүлдү.\nПејғәмбәр (с) вәһј ҝөстәришләри әсасында гурдуғу мүтәшәккил ҹәмијјәтин мисли бәшәр тарихиндә ҝөрүнмүр. Бу елә бир тарихдир ки, дирсәјәдәк гана батан дүшмәнләр әл-әлә вериб дост олурлар. Мүгавилә бағланыр ки, гардашҹасына дини мүдафиә етсинләр.\nПејғәмбәр (с) инсанлары тәркидүнјалыг вә өзүнәпәрәстишдән һәјата вә инсанпәрвәрлијә чағырды. «Һамыныз бирликдә Аллаһын ипиндән јапышын, тәфригә јаратмајын» («Али-имран» 103).\nПејғәмбәрин (с) гурдуғу ҹәмијјәт гејри-мүсәлманлара һөрмәт гојмагла јанашы мүсәлманлары бирлијә, гардашлыға чағырырды. «Еј иман ҝәтирәнләр! Сәбр един, дөзүн, һазыр олун вә Аллаһдан горхун ки, бәлкә ниҹат тапасыныз!» («Али-имран» 200). Мәнсәбпәрәст бир ҹәмијјәтдән исарлы, мәрһәмәтли бир ҹәмијјәт јаранды. «Өзләри еһтијаҹ ичиндә олсалар белә, онлары өзләриндән үстүн тутурлар» («Һәшр» 9). Мүсәлманлар бир аиләнин үзвү билдирилир вә бујурулур ки, «мө’минләр бир-бирләри илә гардашдырлар» («Һүҹәрат» 10).\nМө’минләрин ҹәмијјәти бир руһун һаким олдуғу бәдән үзвләри кими танытдырылыр. Бирлик, инсанпәрвәрлик, мүсәлманлара гајғы дини бир вәзифә кими бәјан олунду.\nПејғәмбәр (с) ислами үммәти парчалаја биләҹәк тәфригәләр һаггында хәбәрдарлыг етди. Бујурду ки, һәр кәс тәфригә јарадарса, иман вә’дәсини јерә салмышдыр. («Бәһар» 27).\nРәсулуллаһ (с) бүтүн мүһаҹирләр вә әнсар арасында рәсми шәкилдә гардашлыг мүгавиләси бәргәрар олду. дини ҝөстәришләрин јардымыјла дини ҹәмијјәт дахилиндәки дүшмәнчиликләри ортадан галдырды. Сөзсүз ки, мүсәлманларын дахилиндә олан дүшмәнчилији арадан галдырмаға һүнәр лазымдыр. «Сән пислији јахшылыгла дәф ет. Белә олса, аранызда дүшмәнчилик едән шәхси јахын бир дост кими ҝөрәрсән». («Фуссиләт» 34).\nҺәзрәтин (с) тәшкил етдији ҹәмијјәт сајҹа аз олса да, елә мүкәммәл тәшкил олунмушдур ки, онларын арасына һеч бир тәфригә јол тапа билмәзди. Јалныз белә һәмдил бир үммәт бөјүк дөјүшләрдән гәләбә илә чыха биләр, өз еһтијаҹларыны өдәјәрди. О дөврүн гүдрәтләри илә үзбәүз дајанмаг һәмин бу бирлијин сәмәрәси иди. Мәһз һәмин һәгигәтдән бу ҝүнкү ислам үммәти гәфләтдәдир вә бу гәфләтин аҹысыны даим дадыр. Олсун ки, һәзрәт Пејғәмбәрдән (с) нүмунә ҝөтүрмәклә бирлик вә инсанпәрвәрлијимизә гајыда билдик.\nАзадлыг кәлмәси һәр бир инсан үчүн ҝөзәл вә көнүләјатандыр. Бу сөзү ешитмәклә инсанын зеһниндә үмид вә севинҹ ојаныр. Демәк олар ки, инсанын иҹтимаи һәјатында азадлыг ән ҝөзәл сөздүр.\nСөзләрин бир чоху бә’зән охшар, бә’зән исә әкс мә’налар верир. Азадлыг да белә сөзләрдәндир. Бә’зи сөзләр бу сөзләрә дәриндән таныш олмајанлара дејиләндә елә сөз мә’насында (һәдәфи мә’нада) гәбул олунур. Әслиндә исә сөзүн мүхтәлиф ишләнмә мә’налары олур. Мүхтәлиф ишләмә мә’наларына диггәт етмәклә сөзүн һәгиги мә’насыны әлдә етмәклә олар. Бунунла белә, азадлыг сөзүнүн мә’насы һамыја ајдындыр.\n1-АЗАДЛЫГ, ЈОХСА ГУЛ ОЛМА\nАзадлыг мүхтәлиф анламаларда ола биләр. Онун бир мә’насы фәрди вә һәјат шә’нинә ујғун гәрарларда ихтијар саһиби олмагдыр. Бунун әкс мә’насы гул олмаг, өз талеһини тә’јин етмәкдә һеч бир һүгуга малик олмамагдыр. Беләләринин әвәзиндә ағалары гәрар чыхарыр. Гулдарлыг әсрләр боју ҹәмијјәти сыхмыш иҹтимаи тәзаһүрләрдәндир. Јалныз вәһј ҝөстәришләри вә рисаләт бәрәкти илә бу мәнфи һал арадан галдырылмышдыр. Башга формаларда истисмарла гаршылашсаг да, һазырда ујғун тәзаһүрә тәсадүф олунмур.


Q=13	C=12	SS=6	LS=0	PS=0	DC=2	LC=0	SD=0	BS=3	G0=111	G1=86	G2=45	DLID=az_RU	BODY=Аллаһын Падшаһлығы нә вахтдан һөкмранлыг едир? | Сөһбәт (I һиссә)\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Конго Литва Македонија Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал болгар венда га газах гуарани гуҹарат гырғыз дхолуо еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Боливија) кикујју килуба кимбунду кинјаруанда кирунди кореја коса куангали куанјама латыш лингала лози луганда малагаси малај малајалам маратһ мајја маҹар монгол нзема нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго себуан сепеди серб серб (латын) сесуто (Лесото) сетсвана сингал словак словен сранан-тонго суаһили суаһили (Конго) тагалог таи тамил татар тви телугу тетела тигре тсонга тумбука түрк умбунду фин франсыз хорват чех чибемба чилуба читонга чичева шона јапон јунан ҝүрҹү Һаити креолу һилигајнон һинд әрәб\nМҮГӘДДӘС КИТАБ ӘСАСЫНДА СӨҺБӘТ\nБурада Јеһованын Шаһидинин гоншулугда јашајан бир инсанла сөһбәти тәгдим олунур. Тәсәввүр едәк ки, Ҹамал адында бир Шаһид Шаһбаз адында бир кишијә баш чәкир.\nҸамал: Һәр дәфә сизинлә Аллаһын Кәламындан данышмаг мәнә чох хошдур *. Ахырынҹы дәфә сөһбәт едәндә сиз Аллаһын Падшаһлығы илә марагланмышдыныз. Белә бир суал вермишдиниз ки, Јеһованын Шаһидләри Аллаһын Падшаһлығынын 1914-ҹү илдән идарә етмәјә башладығыны һарадан билирләр.\nШаһбаз: Һә, чүнки әдәбијјатларынызын бириндә охумушдум ки, Аллаһын Падшаһлығы 1914-ҹү илдән идарә етмәјә башлајыб. Мәнә мараглы ҝәлди, чүнки сиз дејирсиниз ки, бүтүн инанҹларыныз Мүгәддәс Китаба әсасланыр.\nҸамал: Һә, еләдир.\nШаһбаз: Буна ҝөрә дә Мүгәддәс Китабы башдан-ајаға охудум. Амма бир дәнә дә олсун ајәдә 1914-ҹү ил сөһбәтинә раст ҝәлмәдим. Сонра онлајн Мүгәддәс Китабда да «1914» јазыб ахтарыш вердим, амма нәтиҹә «0» ҝөстәрди.\nҸамал: Афәрин сизә ки, Мүгәддәс Китабы ахыра кими охумусунуз. Ҝөрүнүр, һәгигәтән дә, Аллаһын Кәламына чох дәјәр верирсиниз.\nШаһбаз: Тәбии ки. Һеч бир китаб Мүгәддәс Китаба чата билмәз.\nҸамал: Дүз дејирсиниз. Сиздә олан ҝөзәл хүсусијјәтин бири дә одур ки, суалларынызын ҹавабыны Мүгәддәс Китабда ахтарырсыныз. Әслиндә, сиз елә Мүгәддәс Китабда дејилән кими едирсиниз, јәни дәрракәни ахтарырсыныз *. Бунун үчүн үрәкдән сәј ҝөстәрирсиниз.\nШаһбаз: Чох сағ олун! Мән охујуб-өјрәнмәји хошлајан адамам. Мөвзу илә бағлы бир аз ахтарыш апардым вә сизинлә бир јердә арашдырдығымыз китабдан 1914-ҹү ил һагда бәзи мәлуматлары тапдым. Орада һансыса падшаһдан, јухусунда ҝөрдүјү бөјүк бир ағаҹдан, онун кәсилиб, сонра јенидән бој атмағындан данышылыр.\nҸамал: Һә, бу пејғәмбәрлик «Даниел» китабынын 4-ҹү фәслиндә јазылыб. Сизин данышдығыныз јуху исә Бабил падшаһы Навуходоносорун ҝөрдүјү јухудур.\nШаһбаз: Һә, бахын ону дејирәм. Пејғәмбәрлији дәфәләрлә охудум. Амма, дүзүнү десәм, онун Аллаһын Падшаһлығы вә 1914-ҹү иллә әлагәсини ҝөрмәдим.\nҸамал: Билирсиниз, һәтта пејғәмбәр Даниел белә Аллаһдан илһам алараг јаздығы шејләрин мәнасыны там баша дүшмүрдү!\nҸамал: Һә. Ҝөрүн Даниел 12:8 ајәсиндә нә јазылыб: «Мән буну ешитдим, анҹаг баша [дүшмәдим]».\nШаһбаз: Демәли, бу мәгамлар тәкҹә мәним үчүн гаранлыг дејилмиш.\nҸамал: Бу пејғәмбәрликләри Даниел она ҝөрә баша дүшмәди ки, онлары инсанлара ачыгламаг үчүн Аллаһын тәјин етдији вахт һәлә јетишмәмишди. Лакин бизим ҝүнләрдә биз бу пејғәмбәрликләри там баша дүшә биләрик.\nШаһбаз: Нәјә әсасән белә дејирсиниз?\nҸамал: Ҝөрүн нөвбәти ајәдә нә дејилир. Даниел 12:9 ајәсиндә јазылыб: «Бу сөзләр ахыр замана гәдәр сирр олаҹаг вә мөһүрлү галаҹаг». Демәли, бу пејғәмбәрликләр анҹаг ахыр заманда ачыгланаҹагды. Бизим ахыр ҝүнләрдә јашадығымызы ҝөстәрән сүбутлары нөвбәти мүзакирәләримиздә өјрәнәҹәјик *.\nШаһбаз: «Даниел» китабындакы бу пејғәмбәрлији мәнә изаһ едә биләрсиниз?\nҸамал: Амма өнҹә истәјирәм, Навуходоносорун јухуда нә ҝөрдүјүндән гысаҹа данышым. Навуходоносор јухуда башы ҝөјләрә чатан нәһәнҝ бир ағаҹ ҝөрүр. Сонра Аллаһын мәләји бу ағаҹы кәсмәји, көтүјүнү исә чәнбәрләмәји әмр едир. «Једди ил» кечәндән сонра ағаҹ јенидән бөјүмәјә башлајыр *. Бу пејғәмбәрлик илк дәфә Навуходоносорун үзәриндә јеринә јетмишди. О, башы ҝөјләрә чатан ағаҹ кими нүфузлу падшаһ олса да, једди ил мүддәтинә «кәсилмишди». Нә баш вердији јадыныздадыр?\nШаһбаз: Јох, јадымда дејил.\nҸамал: Ејби јохдур, инди бахарыг. Мүгәддәс Китабда дејилир ки, Навуходоносор једди ил ағлыны итирмиш вәзијјәтдә олмушду. Бу мүддәт әрзиндә о, өлкәни идарә едә билмирди. Једди ил битәндә Навуходоносорун ағлы өзүнә гајытды вә о, јенидән падшаһлыг етмәјә башлады *.\nШаһбаз: Бура гәдәр ајдындыр. Бәс бүтүн бунларын Аллаһын Падшаһлығы вә 1914-ҹү иллә нә әлагәси вар?\nҸамал: Гысаҹа десәк, бу пејғәмбәрлик ики дәфә јеринә јетмәли иди. Илк дәфә Навуходоносорун һакимијјәтинә ара верилдији заман, икинҹи дәфә исә Аллаһын һөкмранлығына ара верилдији заман јеринә јетмишди. Бу пејғәмбәрлијин мәһз икинҹи иҹрасы Аллаһын Падшаһлығы илә бағлыдыр.\nШаһбаз: Нәјин әсасы нда буну иддиа едирсиниз?\nҸамал: Әввәла, буну пејғәмбәрлијин өзүндән билирик. Даниел 4:17 ајәсинә әсасән, бу пејғәмбәрлик она ҝөрә верилиб ки, «инди јашајанлар буну билсин: инсан падшаһлыглары үзәриндә Аллаһ-Таала һөкмранлыг едир, падшаһлығы кимә истәјир, она верир». Фикир вердинизсә, бурада «инсан падшаһлыглары» ифадәси ишләнилир.\nШаһбаз: Бәли, бурада дејилир ки, «инсан падшаһлыглары үзәриндә Аллаһ-Таала һөкмранлыг едир».\nҸамал: Һә, еләдир. Бу сөзләрдән бәлли олур ки, пејғәмбәрлик јалныз Навуходоносора шамил едилмир. О һәмчинин «инсан падшаһлыглары», јәни Аллаһын бәшәријјәт үзәриндә һөкмранлығы илә дә бағлыдыр. Пејғәмбәрлијин контексти буну ҝөстәрир.\nШаһбаз: Нәји нәзәрдә тутурсунуз?\nКИТАБЫН ӘСАС МӨВЗУСУ\nҸамал: «Даниел» китабында ејни мөвзу — Иса Мәсиһин рәһбәрлији алтында Аллаһын Падшаһлығынын тәсис едилмәси мөвзусу дәфәләрлә вурғуланыр. Зәһмәт олмаса, Даниел 2:44 ајәсини охујун.\nШаһбаз: «О падшаһларын дөврүндә ҝөјләрин Аллаһы һеч вахт дағылмајан бир падшаһлыг гураҹаг вә бу падшаһлыг башга халгын әлинә кечмәјәҹәк. О бүтүн әввәлки падшаһлыглары әзиб-дағыдаҹаг, өзү исә әбәди галаҹаг».\nҸамал: Сизҹә, бу ајәдә Аллаһын Падшаһлығындан сөһбәт ҝедә биләр?\nШаһбаз: Һмм. Әмин дејиләм.\nҸамал: Фикир верин, бурада һәмин Падшаһлығын «әбәди» галаҹағы дејилир. Аллаһын Падшаһлығындан фәргли олараг, һеч бир инсан падшаһлығы әбәди гала билмәз, елә дејилми?\nШаһбаз: Еләдир ки вар.\nҸамал: «Даниел» китабында Аллаһын Падшаһлығына аид олан башга бир пејғәмбәрлик дә вар. Һәмин пејғәмбәрлик Даниел 7:13, 14 ајәләриндә јазылыб. Падшаһлығын ҝәләҹәк падшаһындан бәһс едән бу ајәдә дејилир: «Она һакимијјәт, иззәт вә падшаһлыг верилди ки, бүтүн халглара, милләтләрә вә дилләрә мәнсуб адамлар она хидмәт етсин. Онун һакимијјәти сона јетмәјән әбәди һакимијјәтдир. Онун падшаһлығы әсла јох олмајаҹаг». Бу пејғәмбәрликдә һансыса таныш фикрә раст ҝәлдиниз?\nШаһбаз: Бурада һансыса падшаһлыгдан данышылыр.\nҸамал: Бәли, амма бу, ади падшаһлыг дејил. Ајәдә дејилир ки, бу Падшаһлыг бүтүн халглар, милләтләр вә дилләр үзәриндә һөкмранлыг едәҹәк. Башга сөзлә десәк, һәмин Падшаһлыг бүтүн јер үзүнү идарә едәҹәк.\nШаһбаз: Илк дәфә охујанда фикир вермәмишдим, амма инди ҝөрүрәм ки, сиз дејәндир.\nҸамал: Ҝөрүн пејғәмбәрликдә даһа нә дејилир: «Онун һакимијјәти сона јетмәјән әбәди һакимијјәтдир. онун падшаһлығы әсла јох олмајаҹаг». Индиҹә охудуғумуз Даниел 2:44 ајәсиндә јазылан пејғәмбәрлијә охшамыр?\nШаһбаз: Һә, охшајыр.\nҸамал: Ҝәлин бајагдан мүзакирә етдијимиз фикирләри гысаҹа јадымыза салаг. Даниел 4-ҹү фәсилдәки пејғәмбәрлијин верилмәсиндә мәгсәд о иди ки, бәшәријјәт инсан падшаһлыглары үзәриндә Аллаһ-Тааланын һөкмранлыг етдијини билсин. Пејғәмбәрлијин өзүндән бәллидир ки, онун јеринә јетмәси тәкҹә Навуходоносорла бағлы дејил. «Даниел» китабынын мүхтәлиф јерләриндә Иса Мәсиһин рәһбәрлији алтында Аллаһын Падшаһлығынын тәсис едилмәси барәдә пејғәмбәрликләр тапырыг. Сизҹә, «Даниел» китабынын 4-ҹү фәслиндәки пејғәмбәрлијин Аллаһын Падшаһлығы илә бир әлагәсинин олдуғу гәнаәтинә ҝәлмәк мәнтигәујғундур?\nШаһбаз: Ҝүман едирәм ки, һә. Амма бунун 1914-ҹү илә нә дәхли олдуғуну баша дүшмүрәм.\n«ЈЕДДИ ИЛ КЕЧӘНӘ ГӘДӘР»\nҸамал: Ҝәлин јенидән Навуходоносор падшаһын мәсәләсинә гајыдаг. Пејғәмбәрлијин илкин иҹрасында ағаҹ ону тәмсил едирди. Ағаҹ кәсилиб једди илә чәнбәрләнәндә онун һакимијјәтинә ара верилмишди. Бу мүддәт әрзиндә о, ағлыны итирмиш вәзијјәтдә иди. Једди илдән сонра ағлы өзүнә гајытды вә о, јенидән һакимијјәт башына кечди. Пејғәмбәрлијин икинҹи иҹрасы заманы Аллаһын һөкмранлығына ара вериләҹәкди, амма она ҝөрә јох ки, Онун һөкмранлығында бир гүсур вар иди.\nШаһбаз: Нә мәнада?\nҸамал: Гәдим дөврләрдә Јерусәлимдә һөкмранлыг едән Исраил падшаһлары һагда дејилирди ки, онлар «Рәббин тахтында [отурурдулар]» *. Аллаһын халгыны идарә етдикләринә ҝөрә онлар Аллаһы тәмсил едирдиләр. Јәни бу падшаһларын һөкмранлыг етмәси, әслиндә, Аллаһын һөкмранлыг етдијини билдирирди. Лакин сонрадан бу падшаһларын әксәријјәти Аллаһын јолундан азды, халгын бөјүк гисми дә онларын ардынҹа ҝетди. Исраиллиләрин итаәтсизлији уҹбатындан Аллаһ јол верди ки, ерамыздан әввәл 607-ҹи илдә бабиллиләр онларын торпагларыны ишғал етсин. О вахтдан етибарән Јеһованы Јерусәлимдә тәмсил едән һеч бир падшаһ тахта чыхмады. Мәһз бу мәнада Аллаһын падшаһлығына ара верилмишди. Бура кими данышдыгларымызын һамысы сизә ајдындыр?\nШаһбаз: Һә, ајдындыр.\nҸамал: Демәли, ерамыздан әввәл 607-ҹи илдә Аллаһын һөкмранлығына ара верилдији једдииллик дөвр башлады. Једдииллик дөврүн сонунда Аллаһ Ону тәмсил едән јени падшаһ тәјин едәҹәкди, амма бу дәфә ҝөјдә. Онда «Даниел» китабында охудуғумуз диҝәр пејғәмбәрликләр дә һәјата кечәҹәкди. Амма ортаја ваҹиб бир суал чыхыр: једдииллик дөвр нә заман сона јетмәли иди? Бу суала ҹаваб тапандан сонра Аллаһын Падшаһлығынын нә заман идарә етмәјә башладығыны биләҹәјик.\nШаһбаз: Һә, баша дүшдүм. Демәк истәјирсиниз ки, једдииллик дөвр 1914-ҹү илдә гуртарыб?\nҸамал: Бәли, сиз дүз баша дүшдүнүз.\nШаһбаз: Бәс бу, нәдән бәллидир?\nҸамал: Иса јер үзүндә оларкән билдирмишди ки, једдииллик дөвр һәлә битмәјиб *. Бундан да ҝөрүнүр ки, бу, даһа узун мүддәти тәмсил едир. Једдииллик дөвр Исанын јер үзүнә ҝәлмәсиндән јүзилликләр өнҹә башламышды вә о дирилиб ҝөјә гајыдандан сонра да хејли вахт давам етди. Әҝәр јадыныздадырса, биз охумушдуг ки, «Даниел» китабында јазылан пејғәмбәрликләр јалныз ахыр заманда ачыгланаҹагды *. Мараглыдыр ки, 1800-ҹү илләрин сонларында Мүгәддәс Китабы дәриндән билмәк истәјән бир груп инсан бу вә диҝәр пејғәмбәрликләри диггәтлә арашдырмаға башлады. Онлар јаваш-јаваш баша дүшдүләр ки, једдииллик дөвр 1914-ҹү илдә битмәлидир. О вахтдан етибарән бүтүн дүнјада баш верән һадисәләр Аллаһын Падшаһлығынын 1914-ҹү илдә ҝөјдә идарә етмәјә башладығыны ҝөстәрир. Мәһз о илдән бәри ахыр ҝүнләр башлајыб вә дүнја өз сон ҝүнләрини јашајыр. Аз шеј данышмадыг. Истәјирсиниз, сөһбәти бурда дајандыраг?\nШаһбаз: Һә, пис олмазды. Ҝәрәк отуруб бунлары јенидән охујум ки, һәр шеји јахшыҹа баша дүшүм.\nҸамал: Нараһат олмајын. Мәнә дә бу пејғәмбәрликләри там баша дүшәнә гәдәр хејли вахт лазым олду. Амма үмид едирәм ки, бу мүзакирәмиз сајәсиндә сиз Јеһованын Шаһидләринин Падшаһлыг һагда тәлиминин Мүгәддәс Китаба әсасландығына әмин олдунуз.\nШаһбаз: Сөзсүз. Етигадларынызы Мүгәддәс Китаба әсасландырмағыныз чох хошума ҝәлир.\nҸамал: Ҝөрүрәм, сиз дә белә етмәјә чалышырсыныз. Бајаг да дедијим кими, бир дәфәјә чох шеј өјрәндик. Ола билсин, сизин башга суалларыныз да вар. Мәсәлән, биз једдииллик дөврүн Аллаһын Падшаһлығына аид олдуғуну вә бу дөврүн ерамыздан әввәл 607-ҹи илдә башладығыны ҝөрдүк. Бәс бу дөврүн 1914-ҹү илдә битдијини һарадан билирик? *\nШаһбаз: Һә, бу суалын ҹавабыны билмәк пис олмазды.\nҸамал: Једдииллик дөврүн нә гәдәр давам етдијини дә Мүгәддәс Китабдан өјрәнмәк олар. Истәјирсинзсә, бу мөвзуну ҝәлән ҝөрүшдә мүзакирә едәк? *\nШаһбаз: Һә, олар.\nБәлкә, сизи Мүгәддәс Китабдан һансыса бир мөвзу марагландырыр? Јахуд да Јеһованын Шаһидләринин етигадлары вә неҹә ибадәт етдикләри барәдә билмәк истәјирсиниз? Нөвбәти дәфә Јеһованын Шаһидләри илә растлашанда суалларынызы онлара вермәјә чәкинмәјин. Әмин олун ки, онлар бөјүк мәмнунијјәтлә суалларыныза ҹаваб верәҹәкләр.\n^ абз. 5 Мүгәддәс Китаб үзрә пулсуз маарифләндирмә програмы чәрчивәсиндә Јеһованын Шаһидләри инсанларла Мүгәддәс Китаб тәлимләрини чох вахт мөвзубәмөвзу арашдырырлар.\n^ абз. 11 Сүлејманын мәсәлләри 2:3—5.\n^ абз. 21 Јеһованын Шаһидләринин дәрҹ етдији «Мүгәддәс Китаб әслиндә нә өјрәдир?» китабынын 9-ҹу фәслинә бахын.\n^ абз. 25 Даниел 4:13—17.\n^ абз. 27 Даниел 4:20—36.\n^ абз. 53 1 Салнамәләр 29:23.\n^ абз. 59 Ахыр ҝүнләрә даир пејғәмбәрлијиндә Иса Мәсиһ демишди: «Милләтләр үчүн тәјин олунмуш вахт гуртарана гәдәр [Аллаһын һөкмранлығыны тәмсил едән] Јерусәлим милләтләрин тапдағы алтында галаҹаг» (Лука 21:24). Демәли, Исанын јашадығы дөврдә Аллаһ јер үзүндә Өз һөкмранлығыны һәлә бәрпа етмәмишди вә бу дөвр ахыр ҝүнләрәдәк давам едәҹәкди.\n^ абз. 59 Даниел 12:9.\n^ абз. 63 «Мүгәддәс Китаб әслиндә нә өјрәдир?» китабынын 215—218-ҹи сәһифәләринә бахын.\n^ абз. 65 Бу силсиләдән олан нөвбәти мәгаләдә једдииллик дөврүн нә гәдәр давам етдијини изаһ едән Мүгәддәс Китаб ајәләри арашдырылаҹаг. Мәгаләни рус вә ја түрк дилләриндә охуја биләрсиниз.\nЈеһованын Шаһидләри һаггында тез-тез верилән суаллар\nТез-тез верилән суаллара гыса вә ајдын ҹаваблары.


Q=1	C=0	SS=0	LS=1	PS=0	DC=0	LC=0	SD=0	BS=2	G0=35	G1=32	G2=21	DLID=az_RU	BODY=Nur-az.com - Имам Әлинин (ә) Азәрбајҹан валисинә мәктубу\n15 Рәбиүссани 1442\n12 Азәр 1399\n04 Јанвар 2019\nИмам Әлинин (ә) Азәрбајҹан валисинә мәктубу\nВалилик вәзифәси сәнин үчүн азугә газанмаг васитәси дејил, бу вәзифә сәнин өһдәндә олан бир әманәтдир\nИмам Әли (ә) Осман тәрәфиндән Азәрбајҹана вали тәјин едилмиш Әшәс ибн Гејсә мәктубунда јазыр:\n“Валилик вәзифәси сәнин үчүн азугә газанмаг васитәси дејил, бу вәзифә сәнин өһдәндә олан бир әманәтдир. Сән өзүндән јухарынын ҝөстәришләринә итаәт етмәлисән.\nРәијјәтин ишләриндә өз истәдијин кими давранмаға (диктаторлуг етмәјә) һаггын јохдур. Сәнә әмр ҝәлмәјинҹә, мүһүм ишләрә дә ҝиришә билмәзсән. Сәнин әлиндә бәнзәрсиз вә бөјүк Аллаһын малларындан вардыр. Ону мәнә чатдырана кими Аллаһын хәзинәдарларымдан бирисән. Үмидварам ки, мән сәнин үчүн пис рәһбәр олмајым. Вә салам олсун.”\nӘшәс ибн Гејс ким олуб?\nƏбу Мәһәммәд Әшәс ибн Гејс Кинди һиҹрәтдән тәгрибән 24 ил әввәл Һәдрамавт мәнтәгәсиндә дүнјаја ҝәлмишдир. О, 9-ҹу һиҹри илиндә Кинди гәбиләсиндән бир нечә нәфәрлә бирликдә Мәдинәјә ҝәләрәк мүсәлман олмушдур . Ислам Пејғәмбәринин (с) вәфатындан сонра Әшәс, Әбу Бәкрлә бејәт етмәмишдир вә онун нүмајәндәси Зијад ибн Лубејд илә мүһарибәјә галхмышдыр. Бу мүһарибәдә мәғлуб олан Әшәс әсир дүшмүш вә Мәдинәјә ҝәтирилмишдир. Әбу Бәкр ону азад етмиш вә онун баҹысы илә евләнмишдир.\nӘбу Бәкрин өлүмүндән сонра Өмәр ибн Хәттабын дөврүндә Ирагин фәтһиндә, Гадисијјә вә Јәрмук дөјүшләриндә иштирак етмиш, бу дөјүшләрдә бир ҝөзүнү дә итирмишдир. Куфә шәһәри салындыгдан сонра орада јашамышдыр. Әшәс, Османын дөврүндә онун тәрәфиндән Азәрбајҹан үзрә вали тәјин едилмишдир .\nİмам Әлинин (ә) хәлифәлији дөврүндә Әшәс Азәрбајҹан вә Әрмәнијјә мәнтәгәләри үзрә вали олараг галмышдыр. Сиффејн дөјүшүндә Әшәс Муавијәјә гошулмаг истәди вә Муавијә илә мәктублашды , амма бу барәдә өз јолдашлары илә мәсләһәтләшдикдә, онлар шамлылара гошулмағы пис дәјәрләндирдиләр, беләликлә Әшәс өз фикриндән дашынды . Муавијә Имам Әлинин (ә) Әшәсә етимад ҝөстәрмәдијини бәһанә едәрәк ону өз тәрәфинә чәкмәк истәдији бир вахтда Имам (ә) ону өз ордусунун бир һиссәсинә сәркәрдә тәјин етди . Илк дөјүшдә Муавијәнин ордусу Фәрат чајыны Имамын (ә) ордусунун үзүнә бағлады. Әшәс ибн Гејс һәзрәтин иҹазәси илә Фәрат чајыны Шам гошунундан ҝери алды . Дөјүш әснасында мәғлубијјәти һисс едән Муавијә өз гардашы Утбә ибн әби Суфјаны дөјүшүн дајандырылмасы тәклифи илә Әшәсин јанына ҝөндәрди. Лакин Әшәс бу мүзакирәдә Имам Әлини (ә) тәрифләјәрәк онун тәрәфини сахлады вә мүһарибәнин дајандырылмасы барәдә мүсбәт ҹаваб вермәди . Лакин Ләјләтул-һәрирдә Имам Әлинин (ә) ордусу гәләбәнин бир аддымлығында олдуғу вахт Әшәс Кинди гәбиләсинин дөјүшчүләри арасындан ајаға галхараг чыхыш етди вә дөјүшү тәрк етмәји мәсләһәт билди. Рәвајәтә әсасән, Әшәсин чыхыш хәбәрини Муавијәјә вердикдән сонра Муавијә Гуран вәрәгләрини низәјә вурмағы әмр етди . Јәгуби дә Әшәс вә Муавијә арасында мәктублашма вә әлагә олдуғуну ачыг-ашкар гејд едир . Бу һадисәдән сонра Әшәс, Имам Әлидән (ә) тәкидлә истәди ки, мүһарибәни дајандырсын . Муавијәнин һәкәм тәјин етмәк тәклифинин гәбул едилмәсиндә вә Ираг тәрәфиндән Әбу Муса Әшәринин һәкәм сечилмәсиндә дә Әшәсин бөјүк ролу олмушдур. О, һәтта Имам Әли (ә) тәрәфиндән Абдуллаһ ибн Аббас, јахуд Малик Әштәрин нүмајәндә сечилмәси илә бәрк мүхалифәт етмишдир. Јәгубинин нәглинә әсасән, сүлһ мүгавиләсиндә Имам Әлинин (ә) Әмирәлмөинин ләгәбинин јазылыб-јазылмамасы барәдә ики орду арасында ихтилаф јарандыгда Әшәс бу ләгәбин мүгавиләдән ҝөтүрүлмәсини истәмишдир .\nХәвариҹ зүһур етдикдән сонра Имам Әли (ә) бүтүн мүмкүн васитәләрдән истифадә едәрәк онларла мүдара етмәјә тәлаш етди. Амма Әшәс, Муавијә илә мүһарибәдән әввәл Хәвариҹлә дөјүшмәјә тәкид едирди .\nХәвариҹә гаршы Нәһриван дөјүшүндән сонра Имам Әли (ә) өз тәрәфдарларыны Муавијә илә дөјүшә чағырды, амма Әшәс мүһарибә јорғунлуғуну бәһанә ҝәтирди. Онун бу һәрәкәти Имамын (ә) ордусунда тәсир гојду вә һәзрәт Куфәјә гајытды .\nИмам Әлинин (ә) шәһадәт мәсәләсиндә Әшәсин Ибн Мүлҹәмлә әлагәсиндән данышылса да бу барәдә ганеедиҹи бир нәтиҹәјә ҝәлмәк мүмкүн дејилдир.\nƏмирәлмөминин Әли (ә) Әшәсә етимад ҝөстәрмәмишдир, һәтта бир дәфә Куфә минбәриндә Әшәслә сәрт данышмышдыр . Нәглә әсасән, бир дәфә Әшәс Имам Әлини (ә) өлүмлә тәһдид етмишдир .\nБир нәглә ҝөрә, Әшәсин Ибн Мүлҹәмин һәзрәт Әлијә (ә) гаршы планындан хәбәри олмушдур. Ибн Мүлҹәм Имамы (ә) өлдүрмәк үчүн Мисирдән Куфәјә ҝәләндә дә Әшәсин евиндә галмышдыр вә онун Әшәслә ана тәрәфиндән гоһум олдуғу дејилир . Бир рәвајәтә ҝөрә, Имам Әли (ә) Куфә мәсҹидинә дахил олмаздан өнҹә Әшәс, Ибн Мүлҹәмә бу мәзмунда бир ҹүмлә деди: “Сүбһ ачылмаздан габаг өз мәгсәдинә тәрәф тәләс.” О вахт мәсҹиддә олан Һиҹр ибн Әдијј, јахуд Әфиф Кинди онларын бу данышығыны ешитди. Имам (ә) шәһид олдугда бу ишдә Әшәсин әли олдуғуну дедиләр, лакин Әшәс буну инкар етди .\nİмам Әлинин (ә) шәһадәтиндән сонра Әшәс чох јашамады вә бәзиләри онун Имамдан (ә) сонра ҹәми 40 ҝүн јашадығыны јазыблар.\nКулејни “Кафи” китабында Имам Садигдән (ә) белә нәгл едир: “Әшәс ибн Гејс Әмирәлмөмининин (ә) гәтлиндә шәрикдир, онун гызы Ҹөдә Һәсән ибн Әлини (ә) зәһәрләмишдир вә оғлу Мәһәммәд дә Һүсејн ибн Әлинин (ә) шәһадәтиндә иштирак етмишдир.”\nТарихә әсасән, Әшәсин бөјүк оғлу Мәһәммәд Имам Әлинин (ә) сәһабәси Һиҹр ибн Әдијјин тутулмасында фәал иштирак етмишдир. О, Зијад ибн Әби Суфјан вә Ибн Зијадын ҝүвәндији әмирләрдән олмушдур, Кәрбәла фаҹиәсинә аз галмыш Һани ибн Үрвә вә Мүслим ибн Әгилин тутулмасы вә гәтлиндә иштирак етмишдир .\nӘшәсин диҝәр бир оғлу Имам Һүсејни (ә) Куфәјә дәвәт етмиш, лакин Ибн Зијадын ордусуна гошулмушдур вә Имама (ә) јаздығы мәктубу инкар етмишдир . Имам Һүсејн (ә) шәһид олдугдан сонра һәзрәтин әјниндәки либасыны оғурламышдыр .\nƏшәсин гызы Ҹөдә атасынын һијләси илә Имам Һәсән Мүҹтәбанын (ә) һәјат јолдашы олмушдур вә Муавијәнин һијләси илә һәзрәти зәһәрләмишдир .\nӘшәсин нәсли 3-ҹү һиҹри әсринә гәдәр Куфәдә һөкумәтин хејринә олан сијаси һадисәләрдә иштирак едиб. Она ҝөрә дә һәмишә халг арасында һијләҝәрликдә мәшһур олублар . Онлардан бири Имам Садиглә (ә) ҝөрүшмәк истәдикдә һәзрәт гәбул етмәмишдир .


Q=13	C=10	SS=7	LS=2	PS=5	DC=5	LC=0	SD=0	BS=1	G0=27	G1=18	G2=15	DLID=az_RU	BODY=Һара бахырдым, һәр јердә һагсызлыг ҝөрүрдүм\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон ефик зулу ибо илок инҝилис исланд испан италјан кинјаруанда кореја коса малагаси маҹар полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тви тигре тсонга түрк фин франсыз хорват чех читонга чичева шона јапон јунан ҝүрҹү һилигајнон әрәб\nНәгл едән Патрик О’Кан\nМӘН 1965–ҹи илдә Шимали Ирландијада касыб бир аиләдә доғулмушам. Ушаглығым Лондондерри графлығында кечиб. Ушаглыг илләрим католикләрлә протестантлар арасында 30 илдән чох давам едән гызғын мүнагишә дөврүнә тәсадүф едиб. Азлыг тәшкил едән католикләр чохлуг тәшкил едән протестантлар тәрәфиндән ајры-сечкилијә мәруз галырдылар. Католикләр протестантлары ишә дүзәләркән, ев аларкән манечилик төрәтмәкдә, еләҹә дә сечкигабағы фырылдагчылыгда вә залым идарәчиликдә ҝүнаһландырырдылар.\nҺара бахырдым, һәр јердә һагсызлыг вә ајры-сечкилик ҝөрүрдүм. Дөјүлдүјүм, машындан дартылыб чыхарылдығым һалларын сајыны итирмишәм; дәфәләрлә мәнә силаһ тушлајыблар, полисләр вә әсҝәрләр тәрәфиндән ахтарыша верилмишәм, сорғу-суала чәкилмишәм. Өзүмү һагсызлығын гурбаны һисс едирдим. Дүшүнүрдүм, ја бу вәзијјәтлә барышмалы, ја да ки мүбаризә апармалыјам!\nМән 1972-ҹи илдә Британија әсҝәрләри тәрәфиндән өлдүрүлән 14 нәфәрин хатирәсинә һәср олунмуш «Ганлы Базар» јүрүшләриндә, һәмчинин 1981-ҹи илдә аҹлыг аксијасы нәтиҹәсиндә һәбсханада өлән республикачыларын шәрәфинә кечирилән јүрүшләрдә дә иштирак етмишәм. Һәр јердә гадаған едилмиш бајраглары уҹалдыр вә Британија әлејһинә шүарлар јазырдым. Католикләрә гаршы төрәдилән о гәдәр зоракылыг вә гәтл һаллары олурду ки, етираз етмәк үчүн һәмишә сәбәб тапылырды. Ади парад вә ја јүрүш кими башланан нүмајишләр, адәтән, иримигјаслы иғтишашлара чеврилирди.\nУниверситетдә охујаркән әтраф мүһитин чиркләнмәсинә гаршы етираз аксијалары кечирән тәләбәләрә гошулмушдум. Сонрадан Лондона көчдүм, орада да касыбларын һесабына јухары тәбәгәни варландыран дөвләтин сијасәтинә гаршы кечирилән иҹтимаи јүрүшләрдә иштирак етмишдим. Мән һәмчинин һәмкарлар иттифагынын маашларын азалдылмасы илә бағлы тәтилләриндә, еләҹә дә 1990-ҹы илдә бөјүк күтләнин Трафалгар мејданына ахышмасы илә нәтиҹәләнән ҹан верҝисинә гаршы кечирилән етираз јүрүшләриндә иштирак етмишәм.\nАхырда хәјалларым суја дүшдү. Етираз нүмајишләри бизи мәгсәдләримизә чатдырмаг әвәзинә, араны даһа да гызышдырырды.\nНијјәтләринин јахшы олмасына бахмајараг, инсанлар һеч вахт јер үзүндә әдаләт вә бәрабәрлик јарада билмәзләр\nЕлә бу әрәфәдә достум мәни Јеһованын Шаһидләри илә таныш етди. Онлар мәнә Мүгәддәс Китабдан Аллаһын әзабларымызы ҝөрдүјүнү вә инсанлара дәјән бүтүн зәрәри тезликлә арадан галдыраҹағыны ҝөстәрдиләр (Јешаја 65:17; Вәһј 21:3, 4). Нијјәтләринин јахшы олмасына бахмајараг, инсанлар һеч вахт јер үзүндә әдаләт вә бәрабәрлик јарада билмәзләр. Бизә Аллаһын рәһбәрлији лазымдыр. Бундан савајы, дүнјаны ағушуна алан проблемләрин архасында дуран ҝөзәҝөрүнмәз шејтани гүввәләри јалныз Аллаһ арадан галдырмаг игтидарындадыр (Јеремја 10:23; Ефеслиләрә 6:12).\nИнди мән баша дүшүрәм ки, әдаләтсизлијә гаршы етдијим етиразлар батмаг үзрә олан ҝәмидә јерими раһатламаға бәнзәјирди. Јер үзүндә һагсызлығын олмајаҹағы, бүтүн инсанларын бәрабәр һүгуга саһиб олаҹағы бир вахтын ҝәләҹәјини биләндә үрәјим хејли сакитләшди.\nМүгәддәс Китаб өјрәдир ки, Јеһова Аллаһ «әдаләти севир» (Мәзмур 37:28). Бу, биздә әминлик јарадыр ки, инсан һакимијјәтинин јарада билмәдији әдаләти Јеһова Өзү бәргәрар едәҹәк (Даниел 2:44). Бу һагда даһа чох өјрәнмәк үчүн сизи әразиниздәки Јеһованын Шаһидләри илә әлагә сахламаға вә ја рәсми www.жw.org веб-сајтымыза дахил олмаға дәвәт едирик.\nПислик һарадан башлајыб? Нә үчүн Аллаһ бу вахтадәк әзаблара сон гојмајыб? Писликләрин сону нә вахтса ҝәләҹәкми? Писликләрә нә вахтса сон гојулаҹаг?\nијул 2013 | Етираз аксијалары проблемләрин һәллидирми?\nОЈАНЫН! ијул 2013 | Етираз аксијалары проблемләрин һәллидирми?


Q=13	C=0	SS=0	LS=13	PS=0	DC=0	LC=0	SD=0	BS=2	G0=27	G1=22	G2=16	DLID=az_RU	BODY=АБШ Јахын Шәргдә мәғлуб олду - Бәс ИШИД-дән сонра һансы ҹанавар јарадылаҹаг?\nШаһзадәләрин бир-бирини һәбс етмәсиндән сонра һәмишә краллығын сонунун башланғыҹы ола биләҹәјини дүшүнмүшәм- Р. Фиск\nNoyabr 25, 2017 - 11:23 PM Хәбәрин коду : 869103 Мәнбә : The Independent Link:\nРоберт Фиск: “Мәһәммәд ибн Салман шәхсән мүһарибә етмәјәҹәји јеҝанә гоншусу Иран Ислам Республикасы дә дахил олмагла, гоншуларыны горхутмаг үчүн Јәмәни, Суријаны, Гәтәри, Әлҹәзајири вә һәтта Ливаны јох етмәк тәһдидләри илә ҝетдикҹә әсәбләшиб ојунҹагларыны әтрафа туллајан бир ушаға бәнзәмәјә башлајан шаһзадәдир.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Британијанын “Independent” гәзетинин Јахын Шәрг јазары Роберт Фиск АБШ-ын Јахын Шәргдә тамамилә тәсирсиз һала ҝәлдијини јазыб.\nФиск бөлҝәнин ҝәләҹәји үчүн дә гаранлыг бир табло чәкәрәк, ИШИД-дән сонракы ҹанаварын нә олаҹағыны арашдырыб.\nРоберт Фиск јазыр ки, Јахын Шәргдә артыг АБШ хариҹи сијасәти јохдур вә Вашингтон Јахын Шәргдә демәк олар ки, тамамилә тәнәззүлә уғрајыб.\nРоберт Фиск, "Реҝионда коррупсија вә әдаләтсизлик арадан ҝетмәјиб. Артыг һеч ким инсан һагларындан даныша билмәз. Јахын Шәргдә террор сона чатмајаҹаг. ИШИД-дән сонракы ҹанавар ким олаҹаг?" , - дејә суал едиб.\n"Бир заманлар нәинки АБШ президентинин, һәтта АБШ хариҹи ишләр назиринин бир ачыгламасы Јахын Шәргдә телефонлары јүксәк сәслә чалмасына сәбәб оларды. Һамы нараһат оларды. АБШ лидерләри Исраилдән һәр заман горхараг һәрәкәт етсә белә, Рејганлар, Клинтонлар вә Обамалар реҝионда һәгигәтән тәсирә малик идиләр. Бәс бу ҝүн гәдим Османлы Империјасы әразиләри бојунҹа гәрарлары ким верир?\n"СӘУДИЈЈӘНИН ВӘЛИӘҺД ШАҺЗАДӘСИ УШАГ КИМИДИР"\nПутин, Әсәд, Әрдоған, Сиси, Макрон вә Руһанијә бахмағыныз кифајәтдир. Бу ҝүн башлыгларда јер тутанлар бу адамлардыр. Ҝаһ ИШИД-и мәһв едирләр, ҝаһ Суријаны азадлыға говушдурурлар, ҝаһ күрдләри террорчу елан едирләр вә ја Ливан баш назири Сәид Һәририни Сәудијјә Әрәбистанында ҝиров сахланылдығы евиндән хилас едирләр. Вә вәлиәһд Мәһәммәд ибн Салман ҝетдикҹә даһа аз тәсирли бир ҝөрүнтү нүмајиш етдирир. О, шәхсән мүһарибә етмәјәҹәји јеҝанә гоншусу Иран Ислам Республикасы дә дахил олмагла, гоншуларыны горхутмаг үчүн Јәмәни, Суријаны, Гәтәри, Әлҹәзајири вә һәтта Ливаны јох етмәк тәһдидләри илә ҝетдикҹә әсәбләшиб ојунҹагларыны әтрафа туллајан бир ушаға бәнзәмәјә башлајан шаһзадәдир.\n"ИСРАИЛ ҺӘМАСЫ ДӘСТӘКЛӘДИЈИНИ УНУТДУ"\nБеләликлә, јашадығым Јахын Шәрг мүхбирлик етмәк үчүн 40 илдән узун мүддәт әввәл ҝәлдијим јерә ҝетдикҹә даһа аз бәнзәјир. Вә бу, о заманкы АБШ сијасәтинин тез-тез хәјалпәрәст олмасына, һәмишәкиндән даһа чох дағылмыш вәзијјәтдәки бир Совет Иттифагы тәрәфиндән баланслашдырылмасына вә бир сыра диктатора (бу инсанлар арасында Сәддам Һүсејн, Һафиз Әсәд, Әнвәр Сәдат, Иорданија кралы Һүсејн, Гәддафи вә Иран шаһы) дәстәк мәсәләсиндә даим тәминатлар верилмәсинә бахмајараг, һәгигәтдир.\nБу, ејни заманда, Фәләстин Гуртулуш Тәшкилаты вә Әрәфатын һәр дәфә бир нечә илдән бир АБШ вә ја Исраил тәрәфиндән сијаһылара алыныб чыхарылмасына бахмајараг, "террорчу" сајылдығы бир дөвр иди. Әсасында бунлар, исраиллиләрин - бу ҝүн тәбии ки, јенидән "террорчу гәфәсинә алынан - о јахшы, достҹасына ҺӘМАС һәрәкатыны, Әрәфатын Ливандакы дөвләтчилијинә гаршы бир баланс гурмаг мәгсәдилә Гәззада јени мәсҹидләр ачмасы үчүн тәшвиг етдији ҝүнләр иди. Исраиллиләр бу кичик сијасәтләрини фактики олараг унутмуш һалдадырлар.\nО узаг кечмишдә галан ҝүнләрдә, көһнәнин "террорчуларыны бу ҝүнүн" мүлајимләри кими тәгдим едән тәригәтләрин ортаја чыхаҹағыны, һамымызын ичинә Танры горхусу салмаг вә тәсирләрини дүнјаја јајмаг үчүн "Әл-Гаидә" вә ИШИД кими тамамилә јени бир дәһшәт ортаја чыхараҹағыны, һәтта бунун Пентагондакы ахмаглары да "апокалипсис" тәрифини вермәк мәҹбуријјәтиндә гојаҹағыны ким еһтимал едә биләрди ки? Бу ҝүн ИШИД-ин мәғлубијјәтә уғрадығыны ачыглајан адамын Иран президенти олмасы мараглыдыр. Миссијанын баша чатдығыны дејән адам әввәләр Ҹорҹ Буш олурду.\n"МАКРОН СИСИДӘН ИНСАН ҺАГЛАРЫНЫ СОРУШМАДЫ"\nТәбии ки, бу ҝүн Бәшәр Әсәди Сочијә дәвәт едән, Иран вә Түркијә президентләри илә сөһбәт едән, ордусу һәлә дә Суријада олан вә Мисирин президенти Сиси илә јахшы достлуг әлагәләри олан адам Путиндир. Франса президенти Еммануел Макрон да Сисини бу ај Парисә дәвәт едиб, Мисирдә 60 мин сијаси мәһбус олмасына, минләрлә инсанын итмәсинә вә сирли гәтлләр ишләнмәсинә бахмајараг, бир дәфә дә олсун инсан һагларындан данышмамасыны да унутмајын. Бәли, Сәид Һәририни әр-Ријаддакы дәбдәбәли һәбсханасындан чәкиб чыхардығы үчүн Макрона тәшәккүр едилмәлидир.\nЛакин Франсанын Јахын Шәргдә Русијадан даһа чох бир ислаһат гајнағы олаҹағыны да дүшүнмәјин. Әҝәр Бәшшар Әсәд јенидән һамы илә мүзакирә етмәкдән данышырса, буну анҹаг Путинлә мәсләһәтләшдикдән вә она (вә өзүнә) Суријаны хилас етдији үчүн тәшәккүр етдикдән сонра едиб.\n"АБШ КҮРДЛӘРИ ТӘРК ЕДӘҸӘК"\nЈахын ајларда тәрк едиләҹәк, хәјанәт едиләҹәк вә ја унудулаҹаг олан күрдләри вә һамысы үч һәрфли гысалтмалардан јаранан гәрибә адлы груплашмалары дәстәкләјән аз сајда АБШ хүсуси тәјинатлылары хариҹиндә, АБШ һәгигәтән дә бир "Ҹһесһире" пишијинә чеврилиб; Бәзән ҝөзүмүзүн өнүндән тамамилә итир. Бәлкә дә ҝеријә јалныз "Ҹһесһире" пишијинин ҝүлүмсәмәси галаҹаг. Ҝүман едирәм ки, Јахын Шәргдә тәк сөздән ибарәт бир ады олан јеҝанә силаһлы ҝүҹ дә "Һизбуллаһ"дыр. Онлар да "террорчу тәшкилатлар" сијаһысында - амма тәбии ки, Путинин, "Һизбуллаһ"-ын мүттәфиги Бәшәр Әсәди дәстәкләдији Москва да дејил.\n"ДӘЈИШМӘЈӘН ТӘК ШЕЈ КОРРУПСИЈА ВӘ БӘРАБӘРЛИКДИР"\nНечә илдир дәјишмәјән шеј исә Јахын Шәргдәки әрәб вә мүсәлман халгларын јашадығы әдаләтсизлик, јохсуллашма, тәһсил ҹәһаләти, горху вә нифрәтдир. Мүһити америкалылардан тәһвил алан јени лидерләрин бири белә әрәб дүнјасынын ән бөјүк хәстәлији олан коррупсијаны, бәрабәрсизлији вә Османлы Империјасынын чөкәркән мирас гојдуғу тајфа сијасәтини арадан галдырмаг үчүн һеч бир шеј етмир. Һуманизм инкишаф етмәк јеринә ҝери ҝедир. Бөлҝә контекстиндә инсан һаглары вә мүлки һүгуглардан сөз ачылмыр.\nДәрин дөвләт диктаторларыны, гәддар полис ишчиләри вә ҝенераллары севмәләри үчүн өз халгларыны бир даһа ушаг јеринә гојан Мисир кими нүмунәләрдә, бөјүк Әрәб ингилаблары да өз-өзүнү мәһв етди. Бәлкә Сәудијјә Әрәбистанда һәлә дә ингилаб баш верә биләр. Шаһзадәләрин бир-бирини һәбс етмәсиндән сонра һәмишә краллығын сонунун башланғыҹы ола биләҹәјини дүшүнмүшәм.\n"ИШИД-ДӘН СОНРА НӨВБӘТИ ӘЖДАҺА НӘ ОЛАҸАГ?"\nАмма Јахын Шәргин дағыдылмыш вә харабалыға дөнмүш симасында никбин олмаг үчүн аз сәбәб вар. "Әл-Гаидә"-нин, ИШИД-ин, Ираг-Сурија чөлләри илә јанашы Синада, Малидә, Африка мигјасында һәлә дә варлығыны давам етдирән силаһлы, горхулу адамлар олмасыны унутмамалыјыг. Бәс нөвбәти әждаһа нә олаҹаг? Бу ҝүнә нисбәтән, 1970-ҹи илләрин о ҝөркәмли ҝүнләри олдугҹа сакит ҝөрүнүр. Демәк олар ки, о көһнә, јолсуз Фәләстин Гуртулуш Тәшкилатынын гајытмасыны истәјә биләрсиниз. Белә ки, бу ҝүнләрдә бир "Chesire" пишијинә белә јахынлашмајан ҹидди Америка хариҹи сијасәтинин гајыдышы да раһатлатыҹы ола биләр."


Q=3	C=1	SS=0	LS=1	PS=0	DC=0	LC=0	SD=0	BS=1	G0=47	G1=42	G2=18	DLID=az_RU	BODY=Nur-az.com - Русија Ирандан өјрәнир\n22 Јанвар 2020\n25 Ҹәмадиүләввәл 1441\n2 Бәһмән 1398\nРусија Ирандан өјрәнир\nМосква Милли Тәдгигат Университетинин профессору доктор Дмитри Савкин илә ФарсНеwс аҝентлијинин мүсаһибәси\nӨтән онилликләрдә Гәрб онун мәнафеләринә ишләмәјән өлкәләрә гаршы игтисади санксијалар тәтбиг етмәклә бу өлкәләрдә ҹидди бөһран јарадыб. Бу јахынларда Русија да белә санксијаларын һәдәфи олду. Әҝәр Москва инфраструктурлары ҝүҹләндирә билсә бу санксијалар тәсирсиз өтүшәҹәк. Өтән ајларда Гәрб, хүсуси илә АБШ Русијаја гаршы санксијалары ҝүҹләндирмәклә Украјна мәсәләсиндә Кремли тәслим етмәјә чалышыр. Өтән һәфтәјә гәдәр, јәни сон санксијалар пакетинин тәтбигинәдәк Москва бу санксијалара јалныз сијаси ҹаваб верирди. Амма сон санксијалардан сонра Москва адекват ҹаваб вермәјә мәҹбур олду. Русија илк аддымда Авропа Бирлији өлкәләри, Канада, АБШ, Русијаја гаршы санксијалара гошулан өлкәләрдән һејвандарлыг вә кәнд тәсәррүфаты мәһсулларынын идхалыны бир иллик гадаған етди. Бундан әлавә Авропадан Асијаја ән јахын һава јолу олан Сибир фәзасы бу өлкәләрин үзүнә бағланды. Бу гәрарлар иҹра олунаҹағы заман санксија тәтбиг едән өлкәләр милјардларла авро зәрәр чәкәҹәк.\nРусија санксијалардан бир ај өтсә дә тәзјигләрә јетәринҹә мүгавимәт ҝөстәриб. Ҹәнаб Рәһбәр Ајәтуллаһ Хаменеинин бујурдуғу кими Иран да охшар сијасәтләрдән истифадә илә она гаршы санксијалара ҹаваб верә биләр.\nСуал: Украјна елан едиб ки, Русијадан газ идхалыны минимума ендирәҹәк. Әҝәр Украјна Русија газынын Авропаја өтүрүлмәсини дајандырса Русијанын ҹавабы неҹә олаҹаг?\nДоктор Дмитри Савкин:\nУкрајнанын бу бәјанаты фантазијадан башга бир шеј дејил. Украјна елан едиб ки, Русија газындан истифадә етмәјәҹәк вә АБ-дән газ алаҹаг. Бу о демәкдир ки, АБ Украјнаја игтисади јардым едәҹәк. Һазырда Русија борҹлар сәбәбиндән Украјнаја верилән газы кәсиб. Беләҹә Украјнадан кечән борулардан Авропаја газ өтүрүлүр. Украјнанын Русијаја ҝеҹикмиш борҹлары олдуғундан Украјна газ ала билмир. Русија ејни заманда газ нәгли үчүн шимал вә ҹәнуб ҹәрәјаны лајиһәләрини һәјата кечирир. АБ-нин сијасәтләринә зидд олараг Австрија, Болгарыстан вә Маҹарыстан ҹәнуб ҹәрәјаны лајиһәсиндә иштирак едир. Бу өлкәләр елан едиб ки, өз милли мәнафеләринә ҝөз јуммајаҹаглар вә Русија газындан истифадә едәҹәкләр.\nСуал: Һазырда Гәрбин санксијаларындан Ливија, Куба, Судан вә бир сыра башга өлкәләр зәрәр чәкир. Бу өлкәләрдә бөһран јашаныр. Русијанын санксијалара таб ҝәтирәҹәјинә дәлилиниз нәдир?\nДоктор Дмитри Савкин: Русија игтисадијјатынын бөјүк потенсиалы вар. Ҝеосијаси бахымдан Русија бөјүк өлкәдир, Чин кими бөјүк өлкәләрлә гоншудур. Москванын дүнјанын гүдрәтли өлкәләри илә игтисади әлагәләри вар. Бундан әлавә бу вахта гәдәр Русија Авропадан кәнд тәсәррүфаты маллары вә автомобил кими гијмәтли маллар алырды. Кәнд тәсәррүфаты малларынын идхалы дајандырылыб, баһалы автомобилләрин верҝиси артырылыб. Санксијалар гијмәт артымы јаратса да Русија бу чәтинликдән чыхаҹаг. Һазырда Авропадан идхалы гадаған олунан малларын јени базалары мүәјјәнләшдирилир. Мәсәлән, бир сыра кәнд тәсәррүфаты маллары Иран вә Азәрбајҹандан ҝәтириләҹәк. Мисир, Беларусија кәнд тәсәррүфаты малларынын тәминатында Франса вә башга Авропа өлкәләрини әвәз едәҹәк. Латын Америкасы өлкәләри дә Русијанын әт мәһсулларына олан еһтијаҹыны арадан галдыра биләр. Дүнјанын ән бөјүк әт истеһсалчысы олан Бразилија АБШ-ын јерини тута биләр. Дүшүнүрәм ки, Иранын АБШ-ын санксијаларындан зәрбә алмамасынын сәбәби игтисадијјаты ҝүҹләндирмәк имканына малик бөјүк ҹәмијјәтә саһиб олмасыдыр. Русијанын һәм өз ҹәмијјәти бөјүкдүр, һәм Өзбәкистан вә Таҹикистан кими Мәркәзи Асија өлкәләриндән бөјүк мүһаҹир ахыны вар. Тәкҹә Москвада 3 милјон мүһаҹир мәскунлашыб.\nСуал: Гәрбин санксијаларына мүгавимәт саһәсиндә Иранын тәдбирләрини арашдырмысынызмы?\nДоктор Дмитри Савкин: Русијанын Ирандан өјрәнә биләҹәји әсас тәҹрүбә санксијаларын гадаған етдији идхал малларынын өлкә дахилиндә истеһсалыдыр. Иран дахили истеһсалда елә бир уғур газанды ки, бу бизим үчүн дәрс ола биләр.\nСуал: Русија игтисадијјатынын сүтунлары һаггында нә дејә биләрсиниз?\nДоктор Дмитри Савкин: Нефт вә газ, космос сәнајеси, һәрби сәнаје, тәјјарә сәнајеси Русија игтисадијјатынын сүтунларыдыр, Чин вә Һиндистан кими базарлара маликдир. Русијанын игтисади сүтунларындан бири дә али тәһсил саһәсидир. Русијада тәһсил хәрҹләри АБШ-дакы кими јүксәк дејил. Тәһсил алмаг үчүн Русијаја ҝәләнләр чохдур.\nСуал: Русија Мәркәзи Банкы 10-дан артыг дөвләтлә мүгавилә имзалајыб ки, мүамиләләр дахили валјута илә апарылсын. Доғруданмы бу өлкәләр АБШ долларыны бејнәлхалг тиҹарәт әмәлијјатларында ләғв етмәк истәјир?\nДоктор Дмитри Савкин: Дүшүнүрәм ки, доллар мүбадилә валјутасы кими галаҹаг. Биз онун башга валјуталарла әвәз олунмасыны нәзәрдә тутуруг. 2015-ҹи илдән башлајараг Санкт-Петербург енержи базарында башга валјуталар ишләдиләҹәк. Бу базар Русијадан енержи алан өлкәләрдән онларын милли валјутасыны гәбул едәҹәк.\nСуал: Русијанын санксијалара тәслим олмајаҹағына әминсиниз?\nДоктор Дмитри Савкин: Биз прогноз веририк. Санксијаларын һара гәдәр ҝүҹләнәҹәји тәсирли амилдир. Бу санксијалардан газанан јеҝанә өлкә АБШ-дыр. Һәм Авропа өлкәләринә гаршы гадағалар, һәм Авропанын санксијалары мүәјјән мүддәт үчүн нәзәрдә тутулуб. Санксијалар давам етдирилсә Русија дөвләтинин мәһарәти өзүнү ҝөстәрәҹәк. Һазырда Русија президенти Владимер Путин халг арасында јүксәк рејтингә маликдир. Русија гадаған олунмуш маллар саһәсиндә инфраструктурлары ҝүҹләндирсә бу санксијалар ҹүзи тәсирә малик олаҹаг.